Nur-az.com - DÜNYANIN PUÇLUĞU\nQurani-kərim dünya ləzzətlərindən daha üstün olan axirət ləzzətlərini önə çəkir və dünyaya bağlılığı pisləyir.\n“Yunis” surəsinin 24-cü ayəsində byurulur: “Həqiqətən, dünya həyatının məsəli göydən nazil etdiyimiz suya bənzər ki, insanların və heyvanların qidası olan bitkilər onunla cücərib. Nəhayət, yer üzü gözəlləşib bəzəndiyi və sakinlər istifadəyə qadir olduqlarını güman etdikləri vaxt bir gecə və ya bir gündüzdə ona fərmanımız gələr, dünəndən heç bir şey yoxmuş kimi onu kökündən qoparılmış vəziyyətə gətirərik. Biz düşünən qövm üçün ayələrimizi bu cür açıq bəyan edirik.”\nBəli, dünya həyatı öz təravəti ilə insanı cəzb edən çiçək kimidir. Amma çox qısa müddətdə puç olacaq bu gözəlliyə aldanmaq olmaz.\n“Kəhf” surəsinin 45-ci ayəsində oxuyuruq: “Onlara dünya həyatının bizim göydən nazil etdiyimiz, yerin bitkisinin qarışıb yetişdiyi su kimi olduğunu misal çək.”\nBəli, dünya həyatı qısa bir müddətdə quruyub çör-çöpə dönən və küləklər qoynunda sovrulub yoxa çıxan bitkiyə bənzəyir. Bütün bu məsəllər insanın diqqətini axirət həyatına yönəldir.\nSual oluna bilər ki, axirətin dünyadan üstün oluduğunu anlayan insan nə etməlidir? Bütün işləri yarımçıq qoyub üzü qibləyə ölümümü gözləməliyik? Yoxsa dünya nemətlərindən imtina edib ömrün sonunadək dağlarda ibadətə məşğul olmaq lazımdır?\nSəhv nətiсə çıxarmaqdan qorunun!\nİstər keçmişdə, istərsə də indi, istər müsəlmanlar, istərsə də qeyrimüsəlmanlar arasında belə bir fikir mövcud olmuşdur ki, behiştə nail olmaq üçün dünya nemətlərindən imtina etmək lazımdır. Bir çox insanlar belə dünyagörüşüə müvafiq olaraq cəmiyyətdən uzaqlaşıb tənha yaşamışlar. Belə bir düşüncə tərzi sufilərdə də təsadüf olunur. Heç bir İslami mənbədə tərki-dünyalıq göstərişi yoxdur və tənhalığı seçən müsəlmanlar, heç şübhəsiz ki, həqiqətdən uzaq düşmüşlər. İslam dini dünyadan uzaqlaşmağa yox, ona qul olmamağa çağırır. Qurani-kərim dünya ləzzətlərindən daha üstün olan axirət ləzzətlərini önə çəkir və dünyaya bağlılığı pisləyir. İnsanın nəzərinə çatdırılır ki, dünya möminlik, təkamül, behiştə çatmaq üçün bir vasitədir.\nSual oluna bilər ki, əgər dünya ləzzətləri faydalı deyilsə, bir bu qədər nemət nə üçün yaradılmışdır? “Əraf” surəsinin 32-ci ayəsində buyurulur: “Allahın öz bəndələri üçün yaratdığı zinəti və təmiz ruziləri kim haram etmişdir?!” Bəli, Allah özü buyurur ki, bu nemətlər insan üçün yaradılmışdır. Əgər yemək, içmək, evlənmək pis işlər olsaydı bu işlərlə behiştlə rastlaşmazdıq. Sadəcə olaraq, dünya nemətlərindən istifadədə hədd gözləmək lazımdır. “Maidə” surəsinin 87-88-ci ayələrində oxuyuruq: “Ey iman gətirənlər! Allahın sizə halal etdiyi pak şeyləri haram saymayın və həddi aşmayın. Həqiqətən, Allah həddi aşanları dost tutmaz. Allahın sizə ruzi etdiyi şeylərin halalını və təmizini yeyin və iman gətirdiyiniz Allahdan qorxun.” Demək, ilahi hədləri pozmadan dünya nemətlərindən istifadə etmək olar. Yalnız o ləzzətlər haram buyurulur ki, insanın təkamülü qarşısında maneə törədir. Amma eyni zamanda insanın axirət evinə əliboş, savabsız getməməsi üçün dünya həyatına da ehtiyac var. İlahi hədləri pozmamaq şərtilə axirəti üçün savab qazanan insana dünya həyatı və dünya nemətləri faydalıdır. İbadət, təhsil, cihad və digər dini vəzifələri yerinə yetirmək üçün enerji və istirahətə ehtiyac var. Dünya nemətləri və dünya ləzzətləri zəruri enerjini əldə etmək və yorğunluğu aradan qaldırmaqdan ötrü bir vasitədir.\nƏlbəttə ki, bəzi dünya nemətlərindən imtina etmək lazım gəlir. Məsələn, üzüm gözəl və halal bir nemətdir. Amma şərab haqqında bu sözləri demək olmaz. Haram ləzzətlər ardınca gedənlər axirət əzabını unutmamalıdırlar. Əslində hər bir halal nemət və ləzzət insana Allahı xatırlatmalıdır. Susamış insan bir stəkan bulaq suyu içərkən Allahı yada salıb, Ona şükr etməklə savab da qazana bilər.\nDünyada maddi olmayan ləzzətlər də var. Məsələn, insan nəfsini tərbiyə etməklə ibadətdən böyük ləzzət ala bilər. Əslində, dünya nemətləri içərisində olan ən üstün ləzzət namazdan duyulan ləzzətdir. Allah bu ləzzəti yalnız saf bəndələrinə hədiyyə olaraq daddırır. “Səcdə” surəsinin 17-ci ayəsində oxuyuruq: “Heç kəs bilməz ki, onlara etdikləri əməllərin əcri olaraq gözlərini işıqlandıracaq necə şeylər gizlədilmişdir.” Bəli, ibadətdən aldığı bir anlıq ləzzəti bütün dünyaya dəyişməyən bəndələr var.\nEy Rəbbimiz, Öz tövfiqini biz günahkar bəndələrə nəsib et!


www.XALQXEBER.az » Sosial » 2018-ci ilin iş və istirahət günləri (TAM SİYAHI)\nƏmək və Əhalinin Sosial Müdafiəsi Nazirliyinin Kollegiyasının 2017-ci il 20 dekabr tarixli 18 nömrəli qərarı qərarı ilə 2018-ci ilin İş vaxtı norması və İstehsalat təqvimi təsdiq edilib.\n2018-ci ilin iş vaxtı normasında bildirilib ki, Azərbaycan Respublikasının Əmək Məcəlləsinin 105-ci maddəsinin 2-ci hissəsinə və Azərbaycan Respublikasının Nazirlər Kabinetinin "2018-ci ildə Novruz, Ramazan, Qurban bayramları haqqında” 2017-ci il 6 dekabr tarixli 540 nömrəli qərarına əsasən 2018-ci ildə 1, 2 yanvar - Yeni il bayramı, 20 Yanvar - Ümumxalq hüzn günü, 8 Mart– Qadınlar günü, 20, 21, 22, 23, 24 mart –Novruz bayramı, 9 May - Faşizm üzərində Qələbə günü, 28 May - Respublika günü, 15 İyun - Azərbaycan xalqının Milli Qurtuluş günü, 15,16 iyun - Ramazan bayramı, 26 İyun - Azərbaycan Respublikasının Silahlı Qüvvələri günü, 22, 23 avqust - Qurban bayramı, 9 Noyabr - Azərbaycan Respublikasının Dövlət Bayrağı günü və 31 Dekabr - Dünya Azərbaycanlılarının Həmrəyliyi günü iş günü hesab edilmir.\nƏmək Məcəlləsinin 105-ci maddəsinin 5-ci və 6-cı hissələrinə və Azərbaycan Respublikası Nazirlər Kabinetinin ”2018-ci ildə Novruz, Ramazan, Qurban bayramları haqqında” 2017-ci il 6 dekabr tarixli 540 nömrəli qərarına əsasən 2018-ci ildə həftələrarası istirahət günlərinin iş günləri hesab olunmayan bayram günləri və Ramazan bayramının bir gününün Azərbaycan xalqının Milli Qurtuluş günü ilə üst-üstə düşməsi ilə əlaqədar olaraq beşgünlük iş həftəsində 3 yanvar, 26 mart və 18,19 iyun tarixləri, altıgünlük iş həftəsində isə 3 yanvar və 18 iyun tarixləri istirahət günləridir. 2018-ci ilin fevral ayı 28 təqvim günündən, il isə 365 təqvim günündən ibarətdir.\nAzərbaycan Respublikasının Seçki Məcəlləsinin 8.2-ci maddəsinə əsasən səsvermə günü seçki (referendum) keçirilən ərazidə iş günü hesab olunmur. Səsvermə günü Azərbaycan Respublikasının Əmək Məcəlləsinə görə ümumxalq hüzn və ya iş günü hesab edilməyən bayram gününə düşərsə (Azərbaycan Respublikası Konstitusiyasının 84-cü maddəsinin II hissəsində nəzərdə tutulan hal istisna olmaqla), səsvermə səsvermənin keçirilməli olduğu ayın başqa iş gününə təyin edilir. Seçki Məcəlləsinin 178-ci maddəsinə əsasən Azərbaycan Respublikasının Prezidentinin Konstitusiya ilə müəyyən olunmuş səlahiyyət müddəti başa çatdığı son ilin oktyabr ayının üçüncü həftəsinin çərşənbə günü seçki günü hesab olunur. Seçkilərin keçirilməsi günü Mərkəzi Seçki Komissiyasının qərarı ilə elan edilir və seçkilərin keçirilməsi gününün elan edilməsi haqqında Mərkəzi Seçki Komissiyasının qərarı ən geci 2 gün müddətində dərc edilir. 2018-ci ilin İş vaxtı normasının hesablanması məqsədilə rəsmi elan olunanadək şərti olaraq 2018-ci ilin 17 oktyabr tarixi iş günü hesab edilməyən Azərbaycan Respublikası Prezidentinin seçki günü kimi nəzərə alınır.\nSənəddə qeyd olunur ki, 2018-ci ildə beşgünlük iş həftəsində 241 iş günü (onlardan 7-si bayramqabağı, 1-i Ümumxalq hüzn günü qabağı, 1-i səsvermə qabağı iş günləridir), iş günü hesab edilməyən 108 istirahət günü (onlardan 3-ü iş günü hesab edilməyən bayram günləri ilə üst-üstə düşən, 1-i isə Ramazan bayramının bir gününün iş günü hesab olunmayan başqa bayram günü ilə üst-üstə düşməsinə görə verilən istirahət günü), iş günü hesab edilməyən 17 bayram (2-i istirahət günləri ilə üst-üstə düşən), 1 səsvermə və 1 Ümumxalq hüzn günü vardır (241+108+17+1+1-3 = 365).\nƏmək Məcəlləsinin 89-cu və 90-cı maddələrinə əsasən Azərbaycan Respublikasında gündəlik normal iş vaxtının müddəti 8 saatdan artıq ola bilməz və bir qayda olaraq, iki istirahət günü olan beşgünlük iş həftəsi müəyyən edilir. Gündəlik normal iş vaxtına uyğun olan həftəlik normal iş vaxtının müddəti isə 40 saatdan artıq ola bilməz. 2018-ci ilin iş vaxtı norması 40 saatlıq beşgünlük iş həftəsi üzrə 8 saatlıq iş günü hesabından müəyyən edilir. Bu zaman Əmək Məcəlləsinin 108-ci maddəsinin 1-ci hissəsinə müvafiq olaraq iş günü hesab edilməyən bayramqabağı, səsvermə, habelə Ümumxalq hüzn günü qabağı iş günlərində həftəlik iş günlərinin müddəti bir saat qısaldılır.\nQanunvericiliyə uyğun olaraq 2018-ci il üçün 40 saatlıq iş həftəsində iş vaxtının illik norması 1919 saat təşkil edir (232 x 8 + 9 x 7 = 1919 saat).\nİstehsalın, işin, xidmətin və əmək şəraitinin xarakterindən asılı olaraq tətbiq edilən bir istirahət günü olan altıgünlük iş həftəsi və müəyyən qeydiyyat (uçot) dövrü üçün növbə cədvəlləri beşgünlük iş həftəsinin həmin dövr üzrə iş vaxtı normasına riayət edilməklə tərtib olunur. Əmək Məcəlləsinin 90-cı və 108-ci maddələrinə əsasən altıgünlük iş həftəsi tətbiq edilərkən həftəlik norma 40 saat olduqda gündəlik iş vaxtının müddəti 7 saatdan və bilavasitə səhərisi gün istirahət günü olan iş gününün müddəti 6 saatdan çox ola bilməz.\n2018-ci ilin İş vaxtı normasında həmçinin bildirilir ki, Əmək Məcəlləsinin 91-ci, 92-ci və 93-cü maddələrində nəzərdə tutulmuş hallar istisna olmaqla, qalan iş yerlərində səsvermə, bu Məcəllənin 105-ci maddəsində göstərilən iş günü hesab edilməyən bayram günləri və Ümumxalq hüzn günü qabağı iş gününün müddəti həftəlik iş günlərinin sayından asılı olmayaraq bir saat qısaldılır. Altıgünlük iş həftəsi olan iş yerlərində 40 saatlıq iş həftəsində çalışan işçilər üçün də 2018-ci ildə beşgünlük iş həftəsi üzrə hesablanmış 1919 saatlıq illik iş vaxtı norması tətbiq edilməlidir.\nİş vaxtının qeydiyyatı (uçotu) dövründə və ya təqvim ili ərzində iş vaxtı saatları iş vaxtı normasına uyğun gəlirsə, ayrı-ayrı aylarda iş vaxtının normal iş vaxtından az və ya çox işlənilməsi halları altıgünlük iş həftəsi cədvəlinə yenidən baxılması üçün əsas ola bilməz. İş vaxtının illik normasına görə altıgünlük iş həftəsi cədvəlinə il ərzində düzəliş edilməsi ilə bağlı konkret məsələlər istehsalat və digər yerli şərait nəzərə alınmaqla bilavasitə kollektiv müqavilədə nəzərdə tutulmaqla həll olunur. Qeydiyyat (uçot) dövründə iş vaxtının müddəti qanunvericiliklə müəyyən olunmuş iş saatlarının sayından çox olmamaq şərti ilə iş vaxtının cəmlənmiş uçotu tətbiq edilə bilər. Bu halda qeydiyyat (uçot) dövrü bir ildən artıq, gündəlik işin (növbənin) müddəti isə 12 saatdan çox ola bilməz.\nQeyd edək ki, növbəti ildə mülkiyyət və təşkilatı-hüquqi formasından asılı olmayaraq müəssisə, idarə və təşkilatlarda Əmək Məcəlləsinin tələblərinə uyğun şəkildə işçilərin iş vaxtı normasının düzgün hesablanması və tətbiq edilməsi işləri 2018-ci ilin İş vaxtı norması və İstehsalat təqviminə əsasən yerinə yetirilməlidir. 2018-ci ilin İş vaxtı norması və İstehsalat təqvimi Əmək və Əhalinin Sosial Müdafiəsi Nazirliyinin rəsmi internet saytının (www.mlspp.gov.az) ön səhifəsindəki "2018-ci ilin İstehsalat təqvimi” bölməsində də təqdim olunur.


QIRĞIZISTAN DAĞLIQ QARABAĞI AZƏRBAYCAN RESPUBLİKASININ AYRILMAZ HİSSƏSİ KİMİ TANIYARAQ BMT-NİN TƏHLÜKƏSİZLİK ŞURASININ QƏTNAMƏLƏRİNİ DƏSTƏKLƏYİR | CBC.AZ\nQIRĞIZISTAN DAĞLIQ QARABAĞI AZƏRBAYCAN RESPUBLİKASININ AYRILMAZ HİSSƏSİ KİMİ TANIYARAQ BMT-NİN TƏHLÜKƏSİZLİK ŞURASININ QƏTNAMƏLƏRİNİ DƏSTƏKLƏYİR\nMay 01 2020 15:28\nQırğızıstan Dağlıq Qarabağ münaqişəsinin beynəlxalq hüququn prinsipləri və normaları əsasında dinc yolla və diplomatik metodlarla nizamlanmasının tərəfdarıdır. Qırğızıstan Dağlıq Qarabağı Azərbaycan Respublikasının ayrılmaz hissəsi kimi tanıyaraq BMT-nin Təhlükəsizlik Şurasının 1993-cü ildə qəbul edilmiş 4 qətnaməsini dəstəkləyir. Qırğız Respublikasının Azərbaycan Respublikasındakı müvəqqəti işlər vəkili Bakıt Yusupov bu fikirləri AZƏRTAC-a müsahibəsində söyləyib.\n- 2019-cu ildə Azərbaycan və Qırğızıstan arasında həm ali, həm də yüksək səviyyələrdə görüşlərin və danışıqların sayı artıb. Bu, ölkələrimiz arasında ikitərəfli əməkdaşlığa marağın artmasına dəlalət edirmi?\n- Azərbaycan Respublikası ilə Qırğız Respublikasının ənənəvi əməkdaşlığı hər iki tərəfin qarşılıqlı sərfəli əməkdaşlığı inkişaf etdirmək və genişləndirmək istəyinə əsaslanır. Buraya onu da əlavə etmək lazımdır ki, son illərdə Qırğızıstanın xarici siyasəti dünyada, o cümlədən Cənubi Qafqaz regionunda öz maraqlarını fəal irəlilətmək xarakteri kəsb edir. Bu istiqamətdə Qırğızıstan-Azərbaycan əlaqələrinin möhkəmlədilməsində ciddi irəliləyiş nəzərə çarpır. Qeyd etmək lazımdır ki, Qırğızıstanın və Azərbaycanın dövlət başçılarının şəxsi görüşləri və telefon söhbətləri ikitərəfli qarşılıqlı əlaqələrin inkişafına təkan verib.\nQırğız Respublikasının Prezidenti Sooronbay Jeenbekovun 2019-cu il oktyabrın 14-16-da Bakıda Türkdilli Dövlətlərin Əməkdaşlıq Şurasının VII Sammitində iştirakı çərçivəsində onun Azərbaycana işçi səfəri mühüm hadisə oldu. Azərbaycan Respublikasının Prezidenti İlham Əliyevlə Sooronbay Jeenbekovun görüşündə hər iki ölkənin dövlət başçıları sıx və konstruktiv siyasi dialoqu davam etdirməyə, etimada və qarşılıqlı dəstəyə əsaslanana əməkdaşlıq münasibətlərini inkişaf etdirməyə hazır olduqlarını təsdiq etdilər.\nParlamentlərarası səviyyədə əməkdaşlığın inkişafı Qırğızıstan-Azərbaycan qarşılıqlı əlaqələrində mühüm rol oynayır. İkitərəfli danışıqlar çərçivəsində, həmçinin müxtəlif parlamentlərarası məkanlarda keçirilən görüşlərdə parlamentlərarası və dövlətlərarası əməkdaşlığın ən aktual məsələləri müzakirə edilir.\nMəsələn, Qırğız Respublikası Joqorku Keneşinin sədri Dastan Cumabekov 2019-cu il dekabrın 17-də Bakıda TürkPA-nın 9-cu Plenar iclasında iştirakı çərçivəsində Azərbaycan rəhbərliyi ilə görüşüb.\nQeyd etmək lazımdır ki, yüksək səviyyədə əlaqələrdən başqa son dövrdə Azərbaycan Respublikasının xarici işlər naziri Elmar Məmmədyarovla Qırğız Respublikasının xarici işlər naziri Çingiz Aydarbekovun əlaqələri də kifayət qədər intensiv xarakter daşıyır, onların söhbətlərində ikitərəfli münasibətlərin inkişafının hədəflərinə nail olmaq yolları müzakirə edilir.\nSevindirici haldır ki, 2020-ci ilin əvvəlindən tərəflərin qarşılıqlı əlaqələrində artım dinamikası müşahidə olunur.\n-Azərbaycan və Qırğızıstan prezidentləri arasında danışıqların nəticələrini şərh edə bilərdinizmi? Əldə edilmiş razılaşmalar necə reallaşır?\n-Tərəflər yüksək səviyyədə siyasi əlaqələri dəstəkləmək, həmçinin müxtəlif səviyyələrdə qarşılıqlı səfərlər təşkil etmək barədə razılığa gəliblər.\nKeçən il oktyabr ayında Bakıda Qırğız Respublikasının və Azərbaycan Respublikasının dövlət başçılarının görüşündə Qırğızıstan və Azərbaycan arasında birbaşa nəqliyyat əlaqələrinin inkişafı məsələsi də müzakirə edilmişdi. Bu, dövlətlər arasında iqtisadi əməkdaşlığın inkişafının əsas amillərindən biridir. Bununla əlaqədar, Azərbaycan tərəfi Qırğızıstandan Avropa İttifaqı ölkələrinə yüklərin çatdırılması üçün “Bakı-Tbilisi-Qars” marşrutunun potensialından və üstünlüklərindən istifadə etməyi təklif etdi. Bundan başqa, dövlət başçıları investisiya siyasəti sahəsində ticari-iqtisadi əməkdaşlığın inkişafının əhəmiyyətini vurğuladılar.\nQırğızıstan-Azərbaycan biznes-forumunun keçirilməsi və mümkün investisiya layihələrinin reallaşdırması üçün Azərbaycan investorlarının Qırğızıstan Respublikasına səfərinin təşkili haqqında razılaşmanı ayrıca qeyd etmək lazımdır. Bu barədə bu il fevralın 6-da Qırğızıstan Respublikasının xarici işlər naziri Ç.Aydarbekovun Bakıda Türk Şurası ölkələrinin Xarici İşlər Nazirləri Şurasının növbədənkənar yığıncağı çərçivəsində Prezident İlham Əliyev və Azərbaycan Respublikasının Xarici İşlər naziri Elmar Məmmədyarovla ikitərəfli görüşlərində razılaşma əldə edilib. Bununla əlaqədar, birgə biznes-forumun təşkilatı məsələsi ikitərəfli münasibətlərin gündəliyindədir.\nƏn əhəmiyyətli istiqamətlərdən biri də mədəni-humanitar əməkdaşlıq məsələsidir. Ölkələrimizin təhsil, yaradıcılıq və idman sahələrinin nümayəndələri daim sıx əlaqə saxlayırlar. Qırğızıstanda elan edilmiş Regionların inkişafı, ölkənin rəqəmsallaşması və uşaqlara dəstək ili çərçivəsində bu istiqamətdə fəal iş aparılır. İki ölkənin bəzi şəhərləri arasında qardaşlaşma münasibətləri yaradılması planlaşdırılır.\nOnu da qeyd etmək lazımdır ki, 2019-cu il dekabrın 24-də Bişkekdə Heydər Əliyev adına ümumtəhsil məktəbinin təməli qoyulub, 2020-ci il yanvarın 10-da isə Qırğızıstan Prezidentinin iştirakı ilə Qırğızıstan-Azərbaycan Dostluq Parkının tikintisinin təməlqoyma mərasimi keçirilib. Bu obyektlərin tikintisi iki ölkənin dostluğu və qardaşlığının rəmzləri olacaq. Prezident İlham Əliyevin Qırğızıstan Respublikasına planlaşdırılan səfəri zamanı həmin obyektlərə baş çəkməsi üçün Qırğızıstan tərəfi bu səfərə qədər onların tikintisini başa çatdırmağa çalışır.\n-Xahiş edirəm, beynəlxalq təşkilatlar çərçivəsində ölkələrimiz arasında əməkdaşlıq haqqında bir qədər məlumat verin.\n-İkitərəfli münasibətlərin inkişafının ümumi dinamikası beynəlxalq məkanlarda, o cümlədən BMT, MDB, Türkdilli Dövlətlərin Əməkdaşlıq Şurası, İslam Əməkdaşlıq Təşkilatı, İqtisadi Əməkdaşlıq Təşkilatı kimi beynəlxalq və regional təşkilatlar çərçivəsində iki ölkənin qarşılıqlı dəstəyi hesabına daha da möhkəmlənir. Bu halda beynəlxalq gündəliyin aktual məsələləri barədə Qırğızıstanın və Azərbaycanın mövqeləri uyğun gəlir.\nBütövlükdə, beynəlxalq təşkilatların fəaliyyəti çərçivəsində Qırğızıstanın və Azərbaycanın əməkdaşlığı durmadan inkişaf edir, iqtisadi, mədəni-humanitar və hüquq-mühafizə sahələrində qarşılıqlı əlaqələr dərinləşir. Yeni təhdidlərə və təhlükələrə qarşı mübarizə də əməkdaşlığın mühüm istiqamətidir.\n-Bu kontekstdə, Siz yaxın vaxtlarda Azərbaycanın işğal edilmiş ərazilərində qondarma “prezident və parlament seçkiləri” keçirilməsini şərh edə bilərdinizmi?\n-Azərbaycanın Dağlıq Qarabağ regionunda qondarma “seçkilər” keçirilməsi barədə bir sıra beynəlxalq təşkilatlar, o cümlədən Qırğızıstanın da üzv olduğu İslam Əməkdaşlıq Təşkilatı, Türkdilli Dövlətlərin Əməkdaşlıq Şurası, TürkPA bəyanatlarla çıxış ediblər.\nMəlum olduğu kimi,\nQırğızıstan Dağlıq Qarabağ münaqişəsinin beynəlxalq hüququn prinsipləri və normaları əsasında dinc yolla və diplomatik metodlarla nizamlanmasının tərəfdarıdır. Qırğızıstan Dağlıq Qarabağı Azərbaycan Respublikasının ayrılmaz hissəsi kimi tanıyaraq BMT-nin Təhlükəsizlik Şurasının 1993-cü ildə qəbul edilmiş 4 qətnaməsini dəstəkləyir.\nQırğızıstan diplomatik münasibətlər yaratdığı hər bir dövlətin ərazi bütövlüyü, suverenliyi və müstəqilliyi prinsiplərinə tərəfdardır.\n-Koronavirus pandemiyası Azərbaycanla Qırğızıstanın ikitərəfli münasibətlərinin inkişaf tempinə təsir edibmi?\n-Dünyanın bütün ölkələrini və regionlarını bürümüş koronavirus pandemiyası şəraitində dünya birliyi pandemiyanın bütün mümkün nəticələrini və ona qarşı mübarizə tədbirlərini müzakirə edir.\nBu fonda koronavirusun nəticələrinin qarşısının alınması üzrə həm Qırğızıstanda, həm də Azərbaycanda görülən tədbirlərlə yanaşı, yuxarıda göstərilən ikitərəfli görüşlər və danışıqlar çərçivəsində əldə edilmiş razılaşmaların reallaşdırılması üzrə fəal iş gedir.\nXüsusi halda, gündəlikdəki aktual məsələlərin müzakirəsi üçün xarici siyasət idarələrinin başçıları müntəzəm olaraq operativ əlaqə saxlayırlar. Aprelin 27-də Qırğız Respublikasının və Azərbaycan Respublikasının xarici siyasət idarələrinin başçıları arasında telefon söhbəti olub, koronavirusa qarşı mübarizə şəraitində qarşılıqlı fəaliyyət məsələləri müzakirə edilib.\nBu il aprelin 10-da Türkdilli Dövlətlərin Əməkdaşlıq Şurasının videokonfrans formatında keçirilmiş fövqəladə Sammitinin əhəmiyyətini xüsusi qeyd etmək istərdim. Həmin Sammitdə koronavirus infeksiyasının yayılmasına qarşı mübarizədə əməkdaşlığın gücləndirilməsi məsələləri müzakirə olundu. Tərəflərin bütün təşəbbüsləri Sammitin yekun sənədinə — Bakı bəyannaməsinə daxil edilib. Bu sənəd mehriban qonşuluq və qarşılıqlı dəstək prinsipləri əsasında formalaşmış razılaşmaların reallaşdırılması üçün siyasi platforma olmalıdır.


Yanvarın 19-u Bakı və Abşeron yarımadasında havanın tutulacağı, arabir yağış yağacağı bildirilir.\nEkologiya və Təbii Sərvətlər Nazirliyinin Milli Hidrometeorologiya Departamentinin xəbərinə görə, yarımadada gecə 2-5, gündüz 6-8, Bakıda gecə 3-5, gündüz 6-8 dərəcə isti olacaq .\nÖlkənin bəzi rayonlarında da yağış yağacağı bildirilir. Bəzi yerlərdə yağıntının sulu qara, dağlıq və dağətəyi rayonlarda qara keçəcəyi ehtimal edilir. Gecə 2 dərəcə şaxtadan 3 dərəcəyə kimi isti, gündüz 5-10 dərəcə isti, dağlarda gecə 2-7 dərəcə şaxta, gündüz 0-5 dərəcə istitəxmin edilir.


Shops oyunlar - Oyun - oyun pulsuz oynayır\nShops müxtəlif ehtiyacları, müxtəlif mağazalar vacibdir! Bir bitki, balıq və ya hər hansı digər & ndash bağlıdır düşünün; təzə qida üçün təcili ehtiyac hiss edəcəklər. Malların oyun Shop çatışmazlığı zamanı deyil. Bugünkü məhsul və şeylər Əgər xüsusi bir məhsul ixtisaslaşmış hər əvvəl, supermarket mağaza ala bilər, və siz idi və bu kateqoriya pulsuz oynamaq necə gəldi görəcəksiniz. Bir biznesmenin ol və müştərilərin çörəkçilik, içkilər, hazır yemək və ya xam qida, geyim, və zərgərlik saxlayın.\nRich Girls Mall Alış-veriş\nBarbie aktrisa oldu\nŞahzadə Big Satış Rush\nIce Queen Realife Alqı-Satqı\nÇılgın Analar Dayanacaq Günü\nPrincesses Paris Alış-veriş Spree\nPrincess Satış Rush\nGoldie Princess Realife Alqı-Satqı\nŞahzadə Trendy Shopaholic\nPrincesses Mall Alış-veriş\nSuper Market Promoter Qızlar\nSuper Market kassir qız\nPrincesses Ziyarət New York\nYuki'nin sehrli məxluq dükanı\nSuper Market Atm Machine Simulator: Alışveriş Mərkəzi\nEliza Hashtag çağırışı\nEliza Dondurma atelyesi\nEkzotik Quşlar Heyvanlar Mağazası\nKristal Princess heykəlciklər mağazası\nTətil Deco əl istehsalı mağazası\nOlivia'nın Sehrli Potion Shop\nElizanın Əl istehsalı Kawaii Mağazası\nKristal şirniyyat mağazası\nŞahzadə Əlcək Dükanı\nPrincess Ava Çiçək Dükanı\nKristal Magical Pet Shop\nOlivia'nın Potion Shop\nMəşhur Tailor Shop\nKateqoriya Oyunlar Shops :\nSon Shops oyunlar\nŞirin Panda Supermarket\nModa Tikiş Dükanı\nBabamın Dağınıq Günü\nBaby Cathy Ep17: Alqı-Satqı\nŞahzadə Donut Yemək Bişirir\nŞirniyyat Mağazası Hazırlayıcı\nDiana & Roma SuperMarket alış-verişi\nUşaqlar Alış-veriş Supermarketinə gedirlər\nAnnie's Handmade Şirniyyat Dükanı\nOyunlar Online Bütün Shops oyunlar\nBir çox kompüter oyunları mağazalar və ticarət ilə bağlıdır. Onlara siz ola bilər:\ndoğru məhsulları & nbsp download alıcı;\nistehsalçısı müştərilərə xidmət\nböyük pərakəndə zənciri sahibi müəssisənin uğurlu əməliyyatdan sonra axtarır və necə xoşbəxt & nbsp onun təşkilat müştərilərə gəlmək;\nMəsələn, oyun bir geyim mağazası siz real dünyada aparılmış gözəl olan alınmalar haqqında fantasizing, pulsuz oynaya bilər.\nvirtual alış asan & ndash etmək üçün; Siz mağaza rəflər tapa şeyi bir siyahısı var. Orada mess qarışdırılır məhsullar & ndash gedir; belə ki, diqqətlə istədiyiniz obyekt tapmaq üçün ticarət otaq yoxlamaq lazımdır. Bu oyunun qəhrəmanı bir bargain qiymət & ndash bütün almaq üçün pre-elden çıkarma istifadə edə bilərsiniz; sınırlı bir zaman üçün maddələr aşkar etdikdə, dərin endirim onları almaq. Bəzi yerlərdə, alınması üçün mübarizə yalnız gizli obyektləri üçün axtarış daha gərgin keçir. Məsələn, heroin sınırlı bir zaman üçün sərf etməlidirlər pul müəyyən məbləği var, lakin sonsuz rəqibləri sehrli Baxışların alınması off mübarizə üçün çalışırıq, sizin sevimli şey üz almaq imkan verməyin. Yaxşı, və heroin bütün satış ayaqqabı, etek və ya sundresses almaq üçün cadu istifadə etmək lazımdır.\noyun mağaza oynayan, öz iş yaradın\nvirtual mağaza əmək real counter duran çox asandır. Məsələn, online oyun məhsulları üçün mağaza hər alıcı onlar ehtiyac nə tapa ki, anbarda həyata mal gətirmək və rəflər onları təşkil edən bir ticarət zalı bir işçi kimi hires. Ilk mənfəət aldıqdan sonra, sizin gəlir artırmaq və daha biznesin inkişafı sərmayə edəcək geniş qablar və ya böyük bir yük, onu sərf edə bilər. Online mağaza oynamaq Games malların faktiki olaraq bütün kateqoriyalar imkan verir. Məsələn, t-shirt & ndash sata bilər; Burada həmişə məhsullarının layiqli üçündür, və qiymət üçün və insanların uyğun olardı, və qazanmaq üçün icazə olmalıdır.\nəmtəə tədqiqatçılar böyük alış-veriş komplekslərinin üzərinə bir az daha çox qayğı. Onlar kifayət qədər həcmdə məhsulların geniş gələn müştərilərə təmin etmək üçün necə düşünmək. Siz alış-veriş küçələri ustası olmaq əgər, siz keçən insanların müraciətləri əsasında müxtəlif vasitələri üzərində bina, inşa edə bilərsiniz. Məsələn, bir oyuncaq mağazası Bu oyunlar Pulsuz & laquo yaratmaq imkan verir; sıfırdan & raquo olan; &Ndash; Bu start bonus edilir. Amma sonra təşkilat genişləndirmək imkanı var sərfəli olmalıdır. Qızlar üçün Onlayn oyunlar hətta açmaq üçün icazə kişilər üçün mağaza. Bu iş istəyirsiniz? Onlar idarə edə bilər?


Dünyanın ən uzunayaqlı basketbolçusu\n17:08 02 Oktyabr 2017\nPekin-2008-in bürünc mükafatçısı Yekaterina Lisina Ginnesin rekordlar kitabına düşüb. Apasport.az saytının məlumatına görə, qadın basketbolçulardan ibarət Rusiya millisinin heyətində çıxışı ilə tanınan 30 yaşlı mərkəz oyunçusu dünyanın ən uzunayaqlı insanı kimi fərqlənib.\nBelə ki, 205 sm boya malik Lisinanın ayaqları 133 sm, bədənin yerdə qalan hissəsi isə 72 sm-di. Bu cür qeyri-adi göstəriciləri gözəlliyinə nəinki xələl gətirir, hətta bunu daha da artırır. Məhz buna görə də son günlər onun fotoları dünya mətbuatının diqqət mərkəzinə düşüb.\nQeyd edək ki, Lisina dünya çempionatının gümüş, Avropa çempionatının qızıl və gümüş medallarının sahibidi.\nOnline : 776


Türkiyə insan haqları üzrə agentliyin təsis edilməsi barədə qanun layihəsini qəbul edib – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nTürkiyə insan haqları üzrə agentliyin təsis edilməsi barədə qanun layihəsini qəbul edib\nTürkiyənin Baş nazirinin köməkçisi və dövlət katibi Cəmil Çiçək bildirib ki, Nazirlər Kabineti insan haqları üzrə agentliyin yaradılması barədə qanun layihəsini qəbul edib. Bu barədə “The Journal of Turkish Weekly” dərgisi məlumat verib.\n“Biz insan haqlarının qorunması və təmin edilməsi üçün agentlik yaradırıq”, – Nazirlər Kabinetinin iclasından sonra Çiçək jurnalistlərə deyib. Agentlik hər hansı bir orqandan asılı olmayaraq fəaliyyət göstərəcək. Çiçəyin sözlərinə əsasən, agentlik Avropa İttifaqının quruma daxil olmaqdan ötrü Türkiyə qarşısında qaldırdığı tələbə müvafiq olaraq yaradılıb.\nİnsan haqlarına riayət olunmasının monitorinqi və istənilən pozuntuları əngələmək məqsədi ilə 2000-ci ildə Türkiyə Baş naziri yanında insan haqları üzrə rəyasət heyəti yaradılıb. Rəyasət heyəti insan haqları pozuntularının araşdırılması ilə məşğuldur, eləcə də insan haqları pozuntularına səbəb olan sosial, hüquqi, siyasi və administrativ səbəbləri araşdırır.


Muxtar Babayev: “Özəl zooparklarda və restoranlarda zədəli heyvanlar saxlanılır” – İstiqlal.az\nAna Səhifə/Cəmiyyət/Muxtar Babayev: “Özəl zooparklarda və restoranlarda zədəli heyvanlar saxlanılır”\nMuxtar Babayev: “Özəl zooparklarda və restoranlarda zədəli heyvanlar saxlanılır”\n07 İyun 2021 16:47\n“Altıağac Milli Parkının nəzdindəki Vəhşi Təbiətin Reabilitasiyası Mərkəzində heyvanların saxlanması üçün daha rahat şərait yaratmaq və mövcud infrastrukturu yaxşılaşdırmaq nəzərdə tutulur. Heyvanlar üçün yenidən təbii yaşayış arealı yaratmaq üçün ərazini meşəyə qədər genişləndirərək buna nail olmaq mümkündür”.\nBu fikirləri “Report”a açıqlamasında ekologiya və təbii sərvətlər naziri Muxtar Babayev deyib.\nNazir ixtisaslı mütəxəssislərin cəlb edilməsi istiqamətində də çalışacaqlarını bildirib: “Çünki bu cür heyvanlarla mütəxəssislər işləməlidirlər. Heyvanların reabilitasiya mərkəzində saxlanılmaları və sonradan vəhşi təbiətə buraxılmaları ilə bağlı qərar verə bilərlər. Buna görə də iki istiqamət – infrastrukturun inkişafı və eyni vaxtda mütəxəssislərin cəlb edilməsi üzrə çalışmaq çox vacibdir. Bu məsələdə təbiətin mühafizəsi ilə məşğul olan qeyri-hökumət təşkilatları Ekologiya və Təbii Sərvətlər Nazirliyinə çox kömək edir”.\nM.Babayev qonşu ölkələrin Vəhşi Təbiətin Reabilitasiyası Mərkəzinə müvafiq töhfə verə biləcəklərinə də diqqət çəkib: “Çünki bura regional mərkəz olduğundan bilik və təcrübələrimizi bölüşə, mərkəzin fəaliyyətini yaxşılaşdırmaq üçün birlikdə işləyə bilərik. Bu gün burada ayı, kərkəs, qartal və digər quşlar, eyni zamanda müəyyən zədələri olan heyvanlar saxlanılır. Həmin heyvanlar da əsasən özəl zooparklarda və restoranlarda saxlanılıb. Mərkəzdə qanunsuz olaraq əhilləşdirilən heyvanlar və quşlar reabilitasiya dövründən keçir və təbii şəraitə öyrəşdirilir, sonra sərbəst buraxılırlar. Əgər onlar dərhal vəhşi təbiətə buraxılsa, yemək axtarmaq məqsədilə kəndlərə gedəcək və bu da mülki əhali üçün riskdir. Təəssüf ki, ölkəmizdə heyvanlara çox ehtiyatla yanaşılır, onlar təhdid olaraq görülür. Hesab edirəm ki, bu məsələdə maarifləndirmə mühüm rol oynayır”.


Şamaxıda piyadanı maşın vurub | Report.az\nŞamaxıda piyadanı maşın vurub Şamaxı rayonunda piyadanın vurulması ilə nəticələnən yol-nəqliyyat hadisəsi baş verib. Reportun Şirvan bürosunun məlumatına görə, hadisə axşam saatlarında Bakı-Şamaxı-Yevlax avtomobil yolunun Şamaxıdan keçən hissəsində qeydə alınıb.\n31 Mart , 2019 00:16\nŞamaxı rayonunda piyadanın vurulması ilə nəticələnən yol-nəqliyyat hadisəsi baş verib. "Report"un Şirvan bürosunun məlumatına görə, hadisə axşam saatlarında Bakı-Şamaxı-Yevlax avtomobil yolunun Şamaxıdan keçən hissəsində qeydə alınıb.\nMagistral yolda hərəkət edən avtomobil Şamaxı rayon sakini 41 yaşlı Şəfayət Hacıyevi vurub. Ağır bədən xəsarətləri alan piyada, ətrafdakıların köməkliyi ilə dərhal Şamaxı Rayon Mərkəzi Xəstəxanasına çatdırılıb. Faktla bağlı araşdırma aparılır.


Həyat Yodaşınızı Sözlərlə Yaralamayın » Qadınla.Com - Qadınlar Birİncidir!\nHəyat Yodaşınızı Sözlərlə Yaralamayın\nTarix: 19-02-2013, 10:59\nAilə cəmiyyətin təməlini meydana gətirən çox əhəmiyyətli bir təşkilatdır. Necə ki fiziki şiddətin ən təsirli nəticələri ailədə görülürsə deyilən təhqir ehtiva edən incidici sözlərində ən böyük təsiri yenə ailədə görülməkdədir.\nDüşünüldüyündə qarşınızdakı həyat yoldaşınızdan gözəl bir söz eşitmək necə bir sehirli dəyənək kimi sizi xoşbəxt edirsə, bu incidici sözlərdə o qədər təsirlidir.\nİncidici təhqir ifadələri ümumiyyətlə müzakirə əsnasında reallaşmaqdadır. Əsəbiləşən insanların böyük bir əksəriyyəti düşünmədən hərəkət edərlər ya da danışarlar. Hər iki cürdə nəticələri həqiqətən ağır olar.\nSözlərin ən çox ziyana gətirib çıxardığı mövzular isə, yoldaşınızın ailəsinin öz ailənizə bərabər olmadığını ya da yoldaşınızın ailəsinin pis xüsusiyyətlərini dilə gətirməkdir.\nBəlkə yoldaşınızda ailəsinin bəzi xüsusiyyətlərinin pis olduğunu bilir amma sizin bunu gündəmə gətirmənizi əsla və əsla istəməyəcək.\nAilənizin dincliyi və xoşbəxtliyi üçün, ağızımızdan çıxan sözlərə diqqət yetirmək lazımdır.\nXəyanətə uğrayan qadınlar\nXəyanət - odlu silahdan açılan bir güllədir\nƏgər xəyanətlə qarı-qarşıyasınızsa\nEvlilikdə başqası olmayın,özünüz olun


Huawei planşetlər - Vau!\nHuawei müxtəlif texnoloji məhsulların istehsalı ilə fərqlənir. Mobil telefonların istehsalı ilə fəaliyyətə başlayan Huawei növbəti illərdə planşetlər də hazırlamağa başladı. Qısa müddət sonra isə Huawei planşetlər istifadəçilər tərəfindən bəyənilən məhsullar sırasına daxil oldu. Huawei planşetlər istifadəçilərinə bir çox yeniliklər və xüsusiyyətlər təqdim edir. Smart telefonlarla demək olar ki, eyni xüsusiyyətlərə malik olan bu məhsullar bu gün dünyanın müxtəlif bölgələrinə ixrac edilir. Huawei-in son planşet təqdimatı MatePad Pro 12.6 dır. Planşet 2 iyun 2021-ci ildə istifadəyə verilib.\nPlanşet HUAWEI MatePad T 8 LTE 32GB\nArt.: MATE PAD T8 LTE 32GB\nPlanşet HUAWEI MatePad T 10 32GB LTE\nArt.: MATEPAD T10 32GB LTE BL\nPlanşet, düym başına 240 piksel PPI ilə 2560 piksel 1600 piksel qətnamə ilə 12.60 düymlük ekranla gəlir. Planşet 12.60 düym diaqonallı displeylə 2560 x 1600 piksel təsvir ölçüsündə 240 piksel/düym ekranla təchiz edilib. Huawei MatePad Pro 12.6, 8 nüvəli HiSilicon Kirin 9000E prosessoru ilə təchiz edilmişdir və 8 GB RAM-a malikdir. Planşet 128 GB daxili yaddaşa malikdir və 256 GB-a qədər artırıla bilər. Kameralara gəldikdə Huawei MatePad Pro 12.6 arxada 13 meqapiksellik əsas kamera və selfilər üçün 8 meqapiksellik ön kamera ilə təchiz edilmişdir.\nHuawei MatePad Pro 12.6 HarmonyOS 2.0 ilə işləyir və 10050 mAh çıxarıla bilməyən bir batareya ilə təchiz edilmişdir. Ölçüləri 184.70 x 286.50 x 6.70 (hündürlük eni x qalınlıq) və çəkisi 609.00 qramdır. Xüsusiyyətləri nəzərdən keçirdikdə Huawei-in olduqca güclü məhsul istehsal etdiyini görmək mümkündür. İstifadəçilərin tələbləri araşdırılaraq hazırlanan MatePad Pro professional seçimlərdən biridir. Yüksək performansları ilə diqqət çəkən bir çox Huawei planşet modelləri mövcuddur. Huawei T3 planşetinin ekran ölçüsü 9.6 düymdür.\nEkran ölçüsü ilə diqqət çəkən məhsul Android əməliyyat sistemindən istifadə edir. Cihazın görüntü keyfiyyəti 1280 x 800 pikseldir. IPS LCD ekran texnologiyası sayəsində məhsul gözə ən yaxın görüntü keyfiyyətini verir. Bundan əlavə məhsulun batareya tutumu 4000 mAh-dir. Güclü batareya məhsulun istifadə müddətini artırır. Huawei T5 planşetinin ekran ölçüsü 10.1 düymdür. Məhsulun görüntü keyfiyyəti 1920 x 1200 pikseldir. 8 nüvəli prosessor istifadə edən cihazın əməliyyat sistemi Android 8.1-dir. 5 meqapikselə bərabər kamerası var.\n16 GB daxili yaddaşa malik planşetin yaddaşını 256 GB-a qədər artırmaq mümkündür. Məhsulda IPS LCD ekran texnologiyası istifadə olunur. Huawei həmçinin 32 GB yaddaşa malik planşet modelləri istehsal edir. Bu məhsulların yüksək tutumlu olması istifadəçilərə bir çox faylı saxlamaq imkanı verir. İşgüzar məqsədlər üçün istifadə edilən planşetlər üçün yaddaş tutumu çox vacib nüansdır. Huawei istifadəçilərin bu tələbatını nəzərə alıb. Yaddaş tutumu planşet qiyməti müəyyən olunarkən nəzərə alınır.\nHuawei fərqli planşet modelləri istehsalı ilə məşğuldur. Bu da öz növbəsində planşet qiymətləri məsələsinə təsir edir. Hər bir model fərqli müştəri auditoriyasının tələblərini qarşılayır. Huawei mini planşet ilə digər Huawei planşet modelləri arasında qiymət fərqi var. Texniki xüsusiyyətlərinə görə bir-birinə bənzəyən planşetləri fərqləndirən ən əhəmiyyətli qiymət fərqi batareya gücü və ekran ölçüsü olaraq müşahidə olunur. Planşet qiymətləri həm də məhsulun yaddaş tutumuna görə dəyişir.\nBöyük yaddaşa malik məhsullarda qiymət daha yüksək olur. Hər büdcəyə uyğun Huawei planşet modeli tapmaq mümkündür. vau.az saytına daxil olaraq fərqli modellər üzrə axtarış edə bilərsiniz. Ən doğru planşeti tapmaq üçün ilk öncə öz ehtiyaclarınızı və istifadə məqsədinizi təyin etməlisiniz. Bu xüsusiyyətləri bilmək sizin seçiminizi asanlaşdıracaq və daha münasib qiymətə ehtiyacınız olan planşeti əldə etmək imkanınız olacaq. Ehtiyacınız olmayan xüsusiyyətlər üçün əlavə ödəniş etməli olmayacaqsınız.\nSingle SIM(NANO) Single SIM(MICRO)\nMediaTek MT8768 2000 МGz


Valyuta məzənnəsi Euro (EUR) Qədər Qırğızıstan som (KGS) Forex valyuta bazarında yaşamaq\nFOREX valyuta məzənnələri yeniləmə: 08/08/2020 10:27\nEuro - Qırğızıstan som İndi Forex valyuta bazarında qiymət 08 Avqust 2020\n10:27:35 (59 saniyə forex dərəcəsi yeniləmə)\n1 EUR = 90.75 KGS\nForex birjasında 1 Euro 90.75 Qırğızıstan som. Hər 30 saniyədə Euro Qırğızıstan som nisbətinə baxın. Ani Euro Qırğızıstan som məzənnəsinə qədər. Onlayn dərəcənin dəqiqədə, saatda, həftə, ayda dəyişməsi.\nForex ticarət chart Som Avro yaşamaq 08 Avqust 2020\nForex ticarət chart Euro Qədər Qırğızıstan som yaşamaq, 08 Avqust 2020\nEuro Euro məzənnəsinin Euro qrafiki bizim səhifəmizdə təqdim olunur. veb saytı. Səhifənin yuxarısındakı qrafik məzənnə dəyişikliklərini izləməyinizi asanlaşdırmaq üçün yaradılmışdır. Düzgün vaxt üçün dəqiq məzənnə tapmaq üçün qrafikdəki bir nöqtəni seçin. Məzənnə qrafiki avtomatik olaraq hər 30 saniyədə dəyişir.\nÇevirmək Euro Qədər Qırğızıstan som Euro Qədər Qırğızıstan som Valyuta məzənnəsi Euro Qədər Qırğızıstan som məzənnə tarixi\nOnline ticarət Euro (EUR) üçün Som hazırda\nEuro dakı dəyişiklikləri Qırğızıstan som hər dəqiqə baxmaq olar. Bu anda Euro (EUR) Qırğızıstan som nisbətindəki dəyişiklik - 0.0000 KGS. Son dəqiqələrdəki məzənnələrin tarixi cədvəldə göstərilmişdir. Fərqi görmək üçün əlverişli olması üçün dəqiqədə Euro dəyərləri cədvələ yerləşdirilmişdir.\n90.75 90.75 90.75 90.75 90.75 90.75 90.75 90.75\nOnline ticarət Euro (EUR) üçün Som son saat ticarət\nValyuta məzənnəsini saatdan saata göstəririk. Son bir saat ərzində Euro 0.0000 KGS bahalaşdı. Euro ın 10 saatlıq tarixi Səhifədəki cədvəldəki Forex-dən Qırğızıstan som. Asan görünmək üçün son 10 saat ərzində dəyərlər cədvəlimiz var.\nOnline ticarət Euro (EUR) üçün Som Bugünkü trend 08 Avqust 2020


Rusiyada koronavirusa qarşı daha bir peyvənd test ediləcək » Qadin.Net ~ İlk milli qadın portalı\nRusiyanın Səhiyyə Nazirliyi koronavirusa qarşı başqa bir yerli peyvəndin klinik sınaqlarına icazə verib.\nQadin.Net bildirir ki, Vesti.ru xəbər verir ki, dərman Rusiya Elmlər Akademiyasının Çumakov adına Federal Elmi Mərkəzində hazırlanıb.\nQeyd olunur ki, yaxın gələcəkdə Kirov, Sankt-Peterburq və Novosibirskdə könüllülər üzərində sınaqlara başlanılacaq.\nÜST-ün (Ümumdünya Səhiyyə Təşkilatı) tələblərinə cavab verən araşdırmada üç mindən çox insanın iştirakı planlaşdırılır.\nHazırda Rusiyada Qamaleya Tədqiqat Mərkəzində hazırlanan “Sputnik V” peyvəndi var. Bundan əlavə, “Vektor” laboratoriyasında Novosibirsk alimləri tərəfindən yaradılan dərman klinik sınaqlardan keçir. Ümumilikdə, Rusiyada koronavirusa qarşı 20 növdən çox peyvənd hazırlanır.


Bu layihəyə 1 milyon manat ayrılacaq – Yenicag.Az\nAna Səhifə Cəmiyyət Bu layihəyə 1 milyon manat ayrılacaq\nBu layihəyə 1 milyon manat ayrılacaq\nYeni Çağ Media Qrupu – İyun 06, 2018 - 13:57\nBakıda BMT-nin Ərzaq və Kənd Təsərrüfatı Təşkilatı (FAO) Azərbaycan Kənd Təsərrüfatı Nazirliyi ilə birgə “Ekoloji təmiz arı məhsullarının sertifikatlaşması” adlı layihəyə başlayacaq.\nYenicag.az xəbər verir ki, bu barədə Report-a Azərbaycan Arıçılar Assosiasiyasının prezidenti Bədrəddin Həsrətov bildirib.\nAssosiasiya rəhbəri layihənin maliyyə dəyərinin təqribi 1 milyon manata yaxın olduğunu və FAO tərəfindən maliyyələşdiriləcəyini vurğulayıb.\n“Kənd Təsərrüfatı Nazirliyi layihədə tərəfdaş kimi iştirak edir. İlkin mərhələdə arıçıların maarifləndirilməsi ilə bağlı iş həyata keçiriləcək, onlara ekoloji təmiz sertifikatlaşma ilə bağlı məlumatlar veriləcək”, – deyə B.Həsrətov vurğulayıb.\nBakı, BMT, Kənd Təsərrüfatı Nazirliyi,


Qarabağa qayıdış Bakıda evləri ucuzlaşdıracaq - Ekspert danışır | Xəbərdə yaşıl işıq\nTarix: 18 Noyabr 2020 Saat: 9:59\nQarabağa qayıdış Bakıda evləri ucuzlaşdıracaq – Ekspert danışır\n18 Noyabr 2020 18 Noyabr 2020 editor\nBunun üçün ilk növbədə həmin ərazilərdə bərpa – tikinti işləri aparılmalıdır.\nQarabağa qayıdış planı Azərbaycanda ikinci “tikinti bumu”nun yaranmasına səbəb olacaqmı? Məcburi köçkünlərin bir qisminin işğaldan azad olunmuş ərazilərdə yerləşdirilməsi və bununla Bakıda əhali sayının seyrəlməsi əmlak bazarına necə təsir edə bilər?\nİqtisadçı Akif Nəsirli “Cümhuriyət” qəzetinə açıqlamasında bildirib ki, Azərbaycanda “tikinti bumu”nun başlanacağı şübhəsizdir:\n“Hesab edirəm ki, Azərbaycan hökuməti bütün resurslarından istifadə edərək işğaldan azad olunmuş ərazilərdə infrastrukturun qurulması, əhalinin ora köçüb yaşaması üçün bütün imkanlarından istifadə edəcək. Bu təkcə Azərbaycan hökumətinin gücü ilə olmayacaq. Bu məsələdə dost, mütəfiq ölkələr də ölkəmizə yardımçı olacaq. Artıq indidən bu cür təkliflər səslənməkdədir. Qarabağ bölgəsində və ətraf rayonlarda müşahidə olunacaq bu “tikinti bumu” Abşeron yarımadasında cəmləşmiş əhalinin azalmasına səbəb olacaq. Həmin əhalinin bir hissəsi işçi olaraq, digər bir qismi isə dövlət məmuru olaraq yaradılan infrastrukturlarda çalışmaq üçün ora köçəcək. Artıq Fövqaladə Hallar Nazirliyinin müvafiq qurumunun yaradılması ilə bağlı xəbərlər verilib. Bu kəndlər, şəhərlər bərpa olunduqdan müəyyən qədər sonra məcburi köçkünlər o ərazilərə köçürüləcək. Bunlar Abşeron rayonunun yükünün azalmasına, müəyyən qədər sıxlığın aradan qalxmasına səbəb olacaq”.\n“Hazırda Azərbaycanda disbalans iqtisadiyyatı hökm sürür. Dövlət büdcəsinin, ölkə ixracaatının 90 faizindən çoxu Abşeron yarımadasında formalaşır. Ərazilərimizin işğaldan azad olunması bu disbalansın aradan qaldırılması üçün bir fürsətdir”.\nAkif Nəsirli deyir ki, “tikinti bumu”-nun başlanması daşınmaz əmlak bazarında ucuzlaşma yaradacaq:\n“Bakıda çalışan işçi qüvvəsinin bir hissəsi paytaxtda kirayədə qalır. Bundan sonra həmin evlər boş qalacaq və bir qismi satışa çıxarılacaq. Məcburi köçkünlərin yaşadıqları mənzillər də hansısa formada ehtiyacı olan digər vətəndaşlara təklif olunacaq. Çünki o mənzillər qaçqınlara şəxsi mülkiyyət olaraq verilməyib. Bunlar da bazarda təklifi artırıb, tələbi azaldacaq. Bu baxımdan da hesab edirəm ki, proseslər inkişaf etdikcə – bu proseslər təxminən bir il sonra başlanacaq – paytaxtda daşınmaz əmlak bazarında ciddi ucuzlaşma baş verəcək”.\nDistant təhsilin daha bir problemi: – Tələbəyə “qayıb” yazılmasın!\nAzərbaycan nefti bir az da ucuzlaşdı – 19 ilin rekordu


“Üçlü əməkdaşlıq” formatı: Cənubi Qafqazda təhlükəsizliyin yeni təminatı\n04 İyun 2016 - 18:42\n“Üçlü əməkdaşlıq” formatı:Cənubi Qafqazda təhlükəsizliyin yeni təminatı\nMay ayının ortalarında Azərbaycan, Türkiyə və Gürcüstan müdafiə nazirlərinin Qəbələdə keçirdikləri görüş KİV-də geniş əks-səda doğurub. Bu hadisəni bir sıra ekspertlər "Rusiya-Ermənistan alyansı"na qarşı atılmış addım kimi qiymətləndirirlər. Ancaq ona daha geniş aspektdə obyektiv yanaşdıqda, reallığın fərqli olduğu müəyyənləşir. Belə ki, son zamanlar bütün dünya üzrə terrorla, kiberhücumlarla və enerji layihələrinə qarşı törədilən təxribatlarla mübarizənin aktuallığı xüsusi vurğulanır. Ayrıca böyük dövlətlər öz aralarında bu bəlalara qarşı birgə fəaliyyətin səmərəli formatlarını axtarırlar. Azərbaycan, Türkiyə və Gürcüstan da yerləşdikləri coğrafiyada terrora, kiberhücumlara və enerji layihələrinə qarşı mümkün təxribatlara birgə müqavimət göstərmək üçün əlaqələri gücləndirmək qərarına gəliblər. Bu, Ermənistanın neft və qaz marşrutlarına hərbi zərbə endirə biləcəyi ilə bağlı etdiyi təhdidlərin fonunda tamamilə normaldır. Lakin, görünür, bir sıra dairələr Cənubi Qafqazda sabitliyin olmasında maraqlı deyillər.\nSülh və sabitlik uğrunda: Ankara, Bakı və Tbilisi əlaqələri gücləndirirlər\nTəbii ki, Cənubi Qafqazda geosiyasi mənzərənin dinamikasına qlobal miqyasda cərəyan edən hadisələr təsir edir. Son dövrlərdə isə bu regionda proseslərin qarşısına çıxan risklərin qiymətləndirilməsi, sabit bir bölgənin formalaşdırılması yollarının axtarışı aspektində daha intensiv addımlar atılır. Etiraf edək ki, Cənubi Qafqazda geosiyasi dinamikaya, şərti olaraq, "4 günlük müharibə" adlanan savaşın ciddi təsiri olub. Bunu indi daha dərindən hiss edirik. Müşahidələr göstərir ki, müəyyən dairələr Azərbaycanın hərbi üstünlüyə malik olması faktından böyük qorxu və həyəcan hissi keçirirlər. Onlar ciddi-cəhdlə bu faktoru aradan götürməyin yollarını aramaqdadırlar.\nHərçənd, dillərindən regionda sülh və sabitliyin bərqərar olması və insan itkilərinin olmaması kimi humanist deyimlər düşmür. Bunlar məhz həmin dairələrdir ki, keçən əsrin 80-ci illərinin sonlarından başlayaraq Cənubi Qafqazda ilk növbədə azərbaycanlılara qarşı həyata keçirilən soyqırımların ya birbaşa iştirakçısı olub, ya da erməni terrorçuların əli ilə həyata keçən qətliamların arxasında durublar. İndi niyə həmin dairələr bu qədər "humanist" və "sülhpərvər" olublar? Erməni terrorunu dolayısı ilə dəstəkləyərək, Azərbaycanın haqlı davasını "qan tökmək" kimi etik məzmunlu hadisə qismində təqdim etməyə çalışırlar?\nBu kimi həqiqətlərin işığında Cənubi Qafqazda ekspertlərin yeni geosiyasi-hərbi əməkdaşlıq modellərindən bəhs etməsi son dərəcə maraqlıdır. İndi bir sıra analitiklər regionda təhlükəsizlik sahəsində yeni əməkdaşlıq formatının – Azərbaycan, Türkiyə və Gürcüstan "üçlüyü"nün yarandığından həssaslıqla danışırlar. Əslində, nələr baş verir?\nMay ayının 15-də Qəbələdə Azərbaycan, Gürcüstan və Türkiyə müdafiə nazirlərinin işgüzar görüşü olub. Zakir Həsənov, Tinatin Xidaşeli və İsmət Yılmaz hərbi sahədə qarşılıqlı əməkdaşlığın genişləndirilməsi və dərinləşdirilməsi məsələsini müzakirə ediblər. Bir sıra KİV orqanı bu görüşü "Cənubi Qafqazda yeni hərbi blok yaranır?" kimi çoxmənalı sualla qiymətləndiriblər. Rusiya və Ermənistan mətbuatı məsələnin bu aspektinə xüsusilə diqqət yetirməkdədirlər (bax: məs., Пётр Искендеров. На Кавказе создается новый военный блок? / "Interaffairs.ru", 17 may 2016 və Арам Саргсян. "Грузины добровольно отдаются туркам и азербайджанцам" / "1in.am", 17 may 2016).\nQəbələdə üç ölkənin müdafiə nazirləri razılığa gəliblər ki, terrorla mübarizədə, enerji layihələrinin təhlükəsizliyinin təminində və hərbi hazırlıq sferasında və kibertəhlükəsizlik istiqamətində əməkdaşlığı genişləndirsinlər. Bunu Azərbaycanın müdafiə naziri "üçtərəfli fəaliyyət yeni mərhələyə keçdi" kimi qiymətləndirib (bax: Пётр Искендеров. Göstərilən məqaləsi).\nƏməkdaşlıqla bağlı vurğulanan konkret istiqamətlərə baxdıqda, qeyri-adi və ya hansısa dövlətə qarşı yönəlmiş zərrə qədər də məqama rast gəlinmir. Əksinə, indi bütün dövlətləri narahat edən problemlərlə ortaq mübarizə aparmaq niyyəti nümayiş etdirilir.\nMəsələn, böyük ölkələrin qırıcıları öz sərhədlərindən 10 min kilometrlərlə uzaqda olan Suriya torpaqlarını terrorçulardan təmizləmək üçün bombalar atmırlarmı? Onların xüsusi təyinatlıları Suriya və İraqda qeyri-qanuni neft istehsalçılarına qarşı savaş aparmırlarmı? Hətta öz rəqiblərini ləkələmək üçün "İŞİD-dən neft alır" ittihamını irəli sürmürlərmi? BMT-də bununla bağlı müzakirələrin aparılması üçün canfəşanlıq nümayiş etdirmirlərmi?\nQərəz, yoxsa qısqanclıq: ermənilərin real əməkdaşlıq formatına korluğu\nBu zaman həmin böyük dövlətləri heç kəs hansısa hərbi blok yaratmaqda günahlandırmır. Əksinə, deyirlər ki, ABŞ və Rusiya anti-terror koalisiyasını birləşdirirlər və s. İndi Azərbaycan, Türkiyə və Gürcüstan öz yerləşdikləri bölgədə terrora, enerji layihələrinə qarşı törədilə biləcək təxribatlara və kiberhücumlara qarşı birgə fəaliyyət göstərmək istəyirlərsə, bu, nəyə görə hansısa hərbi blok olsun və konkret olaraq Kollektiv Təhlükəsizlik Müqaviləsi Təşkilatına (KTMT) qarşı çevrilsin? KTMT-nin terrorçularla hansı əlaqələri var? Yaxud bu qurumun neft-qaz boru kəmərlərini partlatmaq və ya kiberhücumlar təşkil etmək kimi planları var? Əlbəttə, yoxdur. Bəs onda bəzi ekspertlər məsələni niyə məhz bu kontekstdə qiymətləndirməyə çalışırlar?\nMəsələn, erməni KİV-dən bir nümunəyə nəzər salaq. Erməni ekspertlərdən bəziləri "Gürcüstan Azərbaycan və Türkiyəyə satılır" kimi axmaq fikirlər bildirirlər. Səbəbi də ondan ibarətdir ki, Tbilisi bu iki ölkə ilə birlikdə regionda təhlükəsizliyi təmin etmək niyyətindədir. Gürcüstanın müdafiə naziri açıq ifadə edir ki, Gürcüstan NATO-ya daxil olmaq istəyir və Türkiyə də bu təşkilatın üzvüdür. Ona görə də Ankara ilə hərbi sahədə əməkdaşlıq NATO miqyasında qiymətləndirilən geniş məna daşıyır. Azərbaycan isə Gürcüstanın strateji tərəfdaşıdır və onunla hər sahədə yaxınlıq tamamilə təbiidir (bax: Арам Саргсян. Göstərilən məqaləsi).\nGürcü nazir Ermənistanın Avrasiya İqtisadi İttifaqı (Aİİ) və KTMT-yə daxil olması səbəbindən strateji tərəfdaş ola bilmədiyini xüsusi qeyd edib. Rəsmi Tbilisi Ermənistanı "dost, qonşu ölkə" kimi qiymətləndirir. Yəni, İrəvana qarşı hər hansı mövqeyi yoxdur və olacağı da gözlənilmir.\nOnu da deyək ki, bütün bunları T.Xidaşeli İrəvanda səfərdə olarkən erməni həmkarlarına açıq dediyini vurğulayır. Lakin erməni ekspertlər sırasında vəziyyəti tamamilə başqa cür təqdim etmək cəhdləri kəsilmir. Məsələn, politoloq Levon Şirinyan birbaşa deyir ki, "Gürcüstanın siyasəti dosta qarşı alçaqlıqdan ibarətdir" (bax: əvvəlki mənbəyə). Lakin ədalət naminə deyək ki, erməni ekspertlər sırasında bu hadisəni normal qiymətləndirənlər də var. O sırada Coni Melikyanın "Gürcüstan pozitiv, bitərəf mövqe tutur" fikri diqqəti çəkir (bax: əvvəlki mənbəyə).\nMaraqlıdır ki, rusiyalı ekspertlərin də məsələ ilə bağlı fikirləri ziddiyyətlidir. Geosiyasi Analiz Beynəlxalq Mərkəzinin prezidenti Leonid İvaşovun fikrinə görə, "Gürcüstan Azərbaycan və Türkiyə ilə təhlükəsizlik sahəsində əməkdaşlıq etməklə xarici siyasətdə müstəqilliyini əldən verib. O, ABŞ-ın təsiri altına düşüb" (bax: Полина Химшиашвили, Антон Баев. Укрепление на Кавказе: зачем Баку, Тбилиси и Анкаре военные учения / "РБК", 15 may 2016).\nLakin bu mövqe ilə razılaşmayan Rusiya ekspertləri də var. Siyasi və Hərbi Təhlil İnstitutunun direktor müavini Aleksandr Xramçixin Azərbaycan-Gürcüstan-Türkiyə əməkdaşlıq formatını nəzərdə tutaraq deyir ki, "bu, qanunauyğun qərardır və bu əməkdaşlığın perspektivi uzunmüddətlidir" (bax: əvvəlki mənbəyə).\nFərqli mövqelərin olması təbii haldır. Ancaq nədənsə ekspertlər bir məqama diqqət yetirmirlər. Məsələ ondan ibarətdir ki, Ermənistan son zamanlar Azərbaycan, Türkiyə və Gürcüstanın iştirakçısı olduğu enerji layihələrini "yer üzündən siləcəyi" ilə hədələyir. Rəsmi İrəvan açıq bildirir ki, bu, onun əsas hədəflərindən biridir. Bu halda Ankara, Bakı və Tbilisinin ortaq hərəkət etməsi tamamilə təbiidir. O cümlədən onların birgə hərbi təlimlər keçirməyi qərara alması başa düşüləndir. Bu əməkdaşlığın regionun heç bir dövlətinə qarşı olmadığı göz önündədir.\nLakin bu, regionda hərbi tarazlığın yaranması aspektində olduqca vacib bir addımdır. Ermənistan bəzi ölkələri özünə yaxın bilib, hərbi üstünlüyü ələ almağa cəhd etdiyindən, bunun səmərəsiz olduğunu sübut edən qüvvəyə bölgənin ehtiyacı çoxdur. Bununla, ümumiyyətlə, Cənubi Qafqazda xaosun qarşısı alınır. Deməli, regionun Azərbaycan-Türkiyə-Gürcüstan əməkdaşlıq formatına ehtiyacı böyük olmaqla yanaşı, həm də təbiidir.


525-ci Qəzet - “Avropalılar bura gəlib, hər şeyi öz gözü ilə görməlidir” - Fransalı hüquqşünas\n525.az APA-ya istinadən xəbər verir ki, bunu Ağdamda səfərdə olan fransalı hüquqşünas, xanım Elise Arfi deyib.\n“Fransa da bu müharibənin reallığını görməlidir. Burda gördüklərimiz çox üzücüdür, bu dağıntıları görmək çox ağırdır. Düşünəndə ki, bu şəhərdə, burada insanlar yaşayıb və bu müharibə onlara nələr edib, çox ağırdır”.\nXanım hüquqşünas qeyd edib ki, bunları öz gözü ilə görmək çox vacib məqamdır:\n“Biz bunların hamısını öz gözümüzlə götürürük və ola bilsin ki, Fransada formalaşmış rəyə biz hansısa töhfə verə bilərik. Mənim fikrimcə, avropalılar bizim kimi buralara gəlməli, hər şeyi öz gözləri ilə görməli və başa düşməlidir ki, əslində, vəziyyət nə yerdədir”.


Azərbaycan dilində: Beynəlxalq Maliyyə Hesabatları üzrə Diplom\nBeynəlxalq maliyyə hesabatı standartları, onların necə şərh edildiyi və tətbiq edildiyi barədə praktiki məlumatları əhatə edən, həmçinin, beynəlxalq diplomla təmin edən proqramdır. Təlimdə: Birgə Müəssisələr, Assosiasiyalar və Şirkətlər üçün beynəlxalq maliyyə hesabatlarının hazırlanması, şərh olunması praktiki şəkildə əhatə olunur.\nPeşəkar mühasib olmağı həfələyən, şirkətlərin maliyyə hesabatlarının hazırlanmasını öyrənmək istəyən şəxslər üçündür. Bu proqrama qoşulmaq üçün maliyyə uçotu biliyinin olması məqsədəuyğundur, həmçinin, qeyri-iqtisadi ali təhsili olan şəxslər də bu təlimlərə qoşula bilərlər.\nDaşqın Həmidzadə Harvard Business Schoolun HBX proqramı üzrə Maliyyə təhsilini almışdır. Dövlət və özəl sektorlarda maliyyə sahəsində 13 ildən çox iş stajı və 8 ildən çox təlimçilik təcrübəsinə malik Daşqın Həmidzadə bu illər ərzində aparıcı şirkətlərdə yüksək vəzifələrə qədər yüksəlməyi bacaran bir çox kadrlar yetişdirərək iş həyatına qazandırmışdır. HDN GROUP şirkətinin direktoru vəzifəsində çalışmaqla bərabər Honours Academy-də maliyyə sahəsində sertifikatlaşdırma proqramları üzrə təlimçi olaraq fəaliyyət göstərir.\nHonours Academy bütün DipIFR tələbələrinə rəsmi şəkildə tanınan yazılı zəmanət təqdim edir. Bu zəmanət müqaviləsinin şərtlərinə əsasən rəsmi imtahanda ilk cəhddə uğurlu nəticə əldə edə bilməyən tələbənin ödənişləri 5 iş günü ərzində tələbəyə geri ödənilir və yenidən imtahana hazırlaşmasına şərait yaradılır.


Cinsi əlaqənin yaşa görə təsiri » www.XALQXEBER.az\nYüklənir... Cinsi əlaqənin yaşa görə təsiri Paylaş\nEvlilik nisbətlərinin ən yüksək olduğu bu yaşlarda seks və cinsi impuls ən üst səviyyələrə çatmaqdadır. Bu səbəblə kişilərdə və qadınlarda seks istəyi çoxalar, orgazmlar və boşalmalar sıxlaşar. Qısacası ən ehtiraslı zamanlardır. 30-40 YAŞ\nQadınlarda orgazm sıxlığında azalma olar, lakin təcrübə baxımından daha yaxşı olarlar. Bu vəziyyət psixoloji baxımdan onları rahatlaşdırar və həzzlərini çoxaldar. Kişilərdə vəziyyət yenə eynidir. Xəbərdar edilmə, boşalma və sonrasında yenidən xəbərdar edilmələri daha yaxşı idarə edə bilər və seks həyatını nizamlı bir şəkildə icra edə bilər. Kişilər üçün bu yaşdakı ən böyük fantaziya gənc bir qadındır.


İtaliya Parlamenti Deputatlar Palatasının nümayəndə heyəti Gəncəyə səfər edib VİDEO » Naqif Həmzəyev - Azərbaycan Respublikası Milli Məclisin deputatı\nİtaliya Parlamenti Deputatlar Palatasının nümayəndə heyəti Gəncəyə səfər edib VİDEO\n05.12.2020 nagifhamza 50 SLAYDER / Naqif Həmzəyev / Xronika / Video arxiv\nXarici qonaqlar Ermənistan silahlı qüvvələri tərəfindən Gəncənin raket atəşinə tutulması nəticəsində dağılan ərazilərə baş çəkib, erməni hərbi cinayətlərinin nəticələri ilə yerində tanış olublar. Qonaqları Gəncədən olan millət vəkilləri müşayət ediblər.\nXarici qonaqlara məlumat verilib ki, cəbhə zonasından kənarda yerləşən Azərbaycanın ikinci böyük şəhəri Gəncə ümumilikdə 5 dəfə Ermənistan tərəfindən atəşə tutulub. Gecə saatlarında yatmış şəhərə edilmiş raket hücumları nəticəsində 1 körpə, 5 uşaq və yeniyetmə, 10 qadın olmaqla 30-a yaxın dinc sakin həlak olub, 120-dən çox insan yaralanıb. Həmçinin bildirilib ki, 20-dən artıq ev tamamilə dağılıb, 100-dən artıq ev və bir o qədər də obyektə ciddi ziyan dəyib. Raket hücumları nəticəsində Gəncənin tarixi və dini abidələri, təhsil və səhiyyə ocaqları da zərər görüb.\nİtaliya Deputatlar Paltasının sədr müavini Ettore Rosato bu müharibənin ağırılı nəticələri olduğunu dilə gətirib: “Burada günahsız insanlar həlak olublar. Uşaqlar həyatını itiriblər. Azərbaycanla İtaliya arasında dostluq əlaqələri mövcuddur və buna əsaslanaraq deyə bilərəm ki, biz də iqtisadi cəhətdən Azərbaycana öz dəstəyimizi göstərəcəyik”.\nİtaliya Senatının üzvü, İtaliya-Azərbaycan Dostluq Assosiasiyası rəhbərinin müavini Maria Rizotti isə qeyd edib ki, səfərin məqsədi Azərbaycanla həmrəy olduqlarını göstərməkdir: “Həqiqətəndə bu dağıntıları öz gözlərimizlə görmək çox ürək ağrıdıcıdır. Burada baş verənlərin şahidi olaraq bu fikirləri İtaliyada da çatdrımağa çalışacağıq”.\nMillət vəkili Naqi... İtaliya Parlamenti ...


Buraxılış imtahanlarında çətinlik yaradan nədir? – Ekspert – Qərb Xəbər\nBuraxılış imtahanlarında çətinlik yaradan nədir? – Ekspert\n“9-cu sinif şagirdləri arasında keçirilən buraxılış imtahanının ilk həftəsində şagirdlər tərəfindən ciddi narazılıqlar eşidildi. Xüsusən də riyaziyyat fənni və ingilis-dilindən dinləmə mətinləri və s. olan suallar müyyən qədər şagirdlər tərəfindən haqlı narazılıqlara səbəb oldu”.\nBunu Qaynarinfo-ya açıqlamasında təhsil eksperti Kamran Əsədov ümumi (9 illik) orta təhsil səviyyəsi üzrə buraxılış imtahanlarında riyaziyyat fənninin sullarının çətinliyi ilə bağlı narazılıqlardan danışarkən deyib. Kamran Əsədov şagirdlərin iki ildən çoxdur ki, pandemiyadan əziyyət çəkdiyini vurğulayıb:\n“Və onlar tam şəkildə dərs prosesində iştirak etmirlər. 9-cu sinifdə imtahan verən şagirdlər iki ildən çoxdur ki, məktəblə o qədər də ciddi təmasda deyillər. Pandemiya dövründə riyaziyyat fənninin tədrisi ilə bağlı problemlər vardı. Onlayn rejimdə bu fənləri tədris etmək mümkün deyildi. Bütün bunlar tədrisin təşkilinə öz çətinliyini yaratmışdı və birmənalı olaraq bu imtahanın nəticələrinə təsirini göstərəcəkdi”.\nEkspert bildirib ki, DİM dövlətin müəyyən etdiyi standartları yoxlayıb, orada hər hansı bir amili, xüsusiyyəti nəzərə almır:\n“DİM hesab edir ki, istər pandemiya dövründə, istərsə də ənənəvi qaydada tədris zamanı şagirdlərdə bilik və bacarıqlar formalaşdırılır. Bölgələrdə şagirdlərin hamısının internetə çıxış imkanı yoxdur. Keçirilən imtahanların heç birində pandemiya dövrünün çətinlikləri nəzərə alınmayıb. Hesab edirəm ki, imtahanlara müəyyən qədər individual yanaşmaq lazımdır. Burada 9-cu sinif şagirdlərinin imtahanlarının nəticələri onların kolleclərə qəbul olunmasında çox ciddin təsir göstərəcək”.\nKamran Əsədov hesab edir ki, ümumilikdə buraxılış imtahanlarında çətinlik yaradan situsaiya tipli sulların olmasıdır:\n“Yəni, yazılması bir başa imtahan iştirakçısı tərəfindən tələb olunan sullar var ki, onların cavablandırılması şagirdlərə çətinlik törədir. Şagirdlər daha çox qapalı tipli sulları cavablandıra bilirlər. Amma açıq və situasiya tipli sulların cavablandırılması abituriyentlər tərəfindən faiz olaraq çox aşağıdır. Bu amil çox ciddidir. Hesab edirəm ki, biz buraxılış və qəbul imtahanlarından situasiya tipli sulları çıxarılmalıdır. Yalnız qapalı və açıq tipli sullar olarsa, hesab edirəm ki, biz şagirdlərin test cavablarını daha problemsiz yoxlaya bilərik”.\nEkspert qeyd edib ki, buraxılış imtahanlarında test tapşırıqlarının olduğu sual kitabçasının verilməməsi mənfi haldır:\n“Hesab edirəm ki, nəticələrin aşağı olmasına, şagirdlərin yaxşı nəticə göstərməməsinə səbəb məhz bu amildir. Şagirdlər sual kitabçasından məhrumdurlar. DİM buraxılış imtahanında təqdim etdiyi test tapşırıqarı kitabçalarını versə, şagirdlər onun üzərində işləyərlər. Düzdür, bunu DİM testlərin azlığı ilə əlaqələndirib. Düşünürəm ki, bu bəhanədir, sual kitabçaları mütləq şəkildə şagirdlərə verilməlidir”.\nKamran Əsədov hesab edir ki, DİM sulların sadələşdirilməsində müəyyən qədər maraqlı olmalıdır.


Sabiq vergilər naziri Fazil Məmmədov VƏFAT ETDİ: Həyat yolu - FOTOLAR\n09/02/2019 - 15:04 2 407 0 0\nFazil Məmmədov vəfat edib.\nMusavat.com xəbər verir ki, sabiq vergilər naziri bu gün Gəncə Beynəlxalq Xəstəxanasında vəfat edib.\nXatırladaq ki, sabiq nazir uzun zamandır ağır xəstəlikdən əziyyət çəkirdi.\nO, bir müddət əvvəl Türkiyədə müalicə aldıqdan sonra Azərbaycana qayıtmışdı.\nFazil Məmmədov 28 mart 1964-cü ildə Şamaxı rayonunda anadan olub. 1985-ci ildə D.Bünyadzadə adına Azərbaycan Xalq Təsərrüfatı İnstitutunun maliyyə-kredit fakültəsini bitirib.\n1987-1989-cu illərdə Gəncədə Sənaye-Tikinti Bankında iqtisadçı, kassa müdiri və Bakı Sənaye-Tikinti Bankının Əməliyyat İdarəsində iqtisadçı vəzifələrində çalışıb. 1989-cu ildən 1993-cü ilə qədər Maliyyə-Kredit Texnikumunda müəllim, kafedra müdiri işləyib.\n1993-cü ildə "Ünsal" Kommersiya Bankı İdarə Heyətinin sədri seçilib. 1994-cü ildə Aqrar Sənaye Bankının Şəmkir şöbəsinin müdiri vəzifəsində çalışıb. 1995-1999-cu illərdə Dövlət Gömrük Komitəsinin Maliyyə-Tarif və Valyuta Nəzarəti Baş İdarəsi rəisinin müavini və rəisi, həmin sahə üzrə Gömrük Komitəsi sədrinin müavini vəzifəsində çalışıb.\nAzərbaycan Güləş Federasiyasının prezidenti idi.


Səbir nədir? Niyə səbirli olmalıyıq? - Gözəl əxlaq dinin yarısıdır - Əxlaq - İslamda nələr var? - gunahkar-bende\nSəbir nədir? Niyə səbirli olmalıyıq?\n2013-03-31, 5:56 AM\nSəbir mövzusuna dərindən diqqət etsək, görərik ki, dinimizin zərurətlərindəndir. Səbrin lüğəti mənası - çətinlikdə və məhdudiyyətdə olmaqdır. Dində mənası isə nəfsin ağıl və dinin buyurduqlarından özünü saxlamasıdır.\nİmam Əli (ə) səbri imanın başına bənzətmiş və buyurmuşdur: "Səbir və hövsələnin imana nisbəti - bədənin başa nisbəti kimidir. Necə ki, başsız bədən fayda verməz, o imanda ki, səbir və hövsələ olmaz, fayda verməz”.\nİman dörd sütunda möhkəmlənər: səbir, yəqin, ədalət və cihad. Səbir də dörd sütunda möhkəmlənər: şövq, qorxu, zöhd və intizar.\nQuran əhvalatları başdan-ayağa hikmət və təlimdir. "Kəhf” surəsində Həzrət Musa (ə) ilə Həzrət Xızrın (ə) əhvalatı bəyan edilmişdir. Bu əhvalatda şagird və müəllim - İlahi peyğəmbərlərdir. "Musa ona dedi: «(İcazə verirsən) öyrədildiyin həqiqətə istiqamətləndirmə elmlərindən mənə (də) öyrətməyin məqsədi ilə sənə tabe olum?»("Kəhf” 66). "Dedi: «Şübhəsiz, sən mənim yanımda səbir edə bilməyəcəksən. (Axı sən batin və həqiqətini) bilmədiyin (zahiri çirkin və ağıla zidd görünən) bir şeyə necə səbir edə bilərsən?»”. ("Kəhf” 67-68).\nSəbrin kökü - elm və agahlıqdır.\nHeç bir məlul illətsiz yaranmaz. Səbirin dəlili - elm və agahlıqdır. Heç kim elmi olmadığı bir şeyə səbir edə bilməz. Hətta əgər peyğəmbər olsa belə. Ona görə də səbir etdiyimiz şeyə elmimiz olmalıdır.\nSəbir - çətinliklərə dözməkdir. İnsan əgər dözümsüz və hövsələsiz olarsa, ziyana düşər və zərər görər. Peyğəmbər (s) buyurur: "Səbir üç dəstədir: müsibətə səbir etmək, itaətə səbir etmək və günaha səbir etmək”.\nAyətullah Hairi Şirazinin dili ilə desək: "Allah Təala buyurur: "Sən güclü bir şir kimisən ki, əl və ayaqlarını meyl zəncirləri ilə bağlayıblar. Mən bu zəncirlərə ox vuraram. Yaxşı vuraram, düz hədəfə dəyər ki, sən xilas və azad olasan. Ancaq Mən nə zəncirləri vururam, nə də səni. Bəs sən niyə "ax” deyirsən?”. Allah buyurur: "Möminlər o kəslərdir ki, Məndən başqa heç kimə aid deyil və bağlı deyildirlər. Onlara müsibət üz verən zaman deyərlər: Biz Allahınıq, qayıdışımız da Ona tərəfdir”. "O kəslərə ki, onlara hər hansı bir müsibət gəldikdə «həqiqətən biz Allahınıq (bizim yaradılışımız, qorunmağımız, işlərimizin idarə edilməsi və yox edilməyimiz Onun əlində olduğu üçün Onun həqiqi malı, mülküyük) və həqiqətən Ona tərəf qayıdacağıq» deyərlər”. ("Bəqərə” 156).\nOna görə də insan səbir etmək üçün elmli və agahlı olmalıdır. Nəyə səbir edəcəyini bilməlidir. İmam Əli (ə) buyurur: "Səbir dörd sütunda qərar tutur: şövq, qorxu, zöhd və intizar. O kəsin ki, behiştə meyli var, şəhvəti azalar. O kəs ki, cəhənnəm atəşindən qorxar, haramdan uzaq olar. O kəs ki, dünyada zahidlik edər, müsibətləri sadə hesab edər. O kəs ki, ölümün intizarını çəkər, yaxşılıqlarda tələsər”.\nNəql edilir ki, İblis həqiqi bəndə qarşısında zahir olur. Bu ayıq bəndə ondan soruşur: "İnsan əxlaqından hansı şey sənə daha çox onu bədbəxt etmək üçün kömək edər?” Deyir: "Qəzəb. O zaman ki, insan qəzəblənər, onu oyuna alaram. Necə ki, uşaq topu götürər”.\nSəbir - imanın zərurətlərindəndir. Əgər həqiqi bəndə olmaq istəyiriksə, gərək səbirli və hövsələli olaq.


Son Orta əsrlərdə Cocentaina'daki (Valensiya Krallığı) cinayət məhkəməsində və ya ədalətdəki yaraların ekspertizası - Podkastlar - 2021\nSon Orta əsrlərdə Cocentaina'daki (Valensiya Krallığı) cinayət məhkəməsində və ya ədalətdəki yaraların ekspertizası\nKarmel Ferragud tərəfindən\nOrta əsrlərdə tibb və hüquq, Wendy J. Turner və Sara M. Butler tərəfindən redaktə edilmişdir (Brill, 2014)\nGiriş: XIII əsrin son illərində, cəmiyyətin ‘tibbiləşməsi’ sürətinin yüksək olduğu dövrdə, mülki və kanon qanunlarının inkişafı, bəzi mülki və cinayət məhkəmələrində sübut təmin etmək üçün həkimlərdən istifadə edilməsinə imkan yaratdı. Həkim, həkim və ya cərrah və digər tibbi praktikantlar (bərbərlər və mama) yaraların ağırlığı və ya zərər çəkmiş şəxsin proqnozu barədə yaralar kimi xüsusilə mürəkkəb hallarda bir şəxsin təqsirsizliyini və ya təqsirini müəyyənləşdirmək üçün dəlillər verdilər. Zorakı ölümün səbəbləri, təcavüz qurbanları içərisində hamiləlik, ərin gücsüzlüyü səbəbi ilə bir evliliyin ləğvi və səlahiyyət sahələrinə tədricən daxil olan hadisələrin artan siyahısı barədə fikirlər söylədilər.\nHəqiqətən, Justinian's Corpus Iuris Civilus (529-534), Gratian’s Dekretum (c.1140) və dekretallər adlanan müxtəlif papa məktubları toplusu (xüsusən də 1234-cü ildə Penafortun Raymond-un tərtibatında olanlar), həkim peşəsi üzvlərinin ekspert ifadələrinin aktuallığını vurğulayır. Roma Qanununa əsaslanan bu qanunvericilik ənənələri hakimlərin cinayətlərdə araşdırma aparmaq və məhkəmədə verilənlər və yazılı təqdimatlardakı təkliflər də daxil olmaqla toplanmış və araşdırılmış dəlillər əsasında hökm çıxara biləcəkləri fikrini özündə cəmləşdirdi. Vaxt keçdikcə bəzi hüquqşünaslar bu ekspert ifadələrini müsbət olaraq görməyə gəldilər. Şübhəsiz ki, həkimlər və hüquqşünaslar arasındakı epistemoloji oxşarlıqlar və onların sosial assimilyasiyası birincinin məhkəmələrdə iştirakını və sonuncunun tibbi təcrübəyə etibarını asanlaşdırdı.\nMəhkəmələrdə həkimlərin fəaliyyəti arasında xüsusilə biri diqqət çəkdi: yaraların müayinəsi. Avropada materikdə tətbiqetmənin inkişafı üçün iki mərkəz var idi: Fransa və Şimali İtaliya. Daha sonra qitənin qalan hissəsinə yayıldı. Fransada, Maine və Anjou yepiskoplarının XI əsrdən bəri tibbi mütəxəssislərin köməyinə güvəndikləri və praktikanın sonrakı əsrdə Parisdəki dəlillərdə olduğu ortaya çıxdı. 1260-cı ildə IX Louis sınaq və / və ya döyüş yolu ilə məhkəməni basdırdı və onları yazılı ifadələrlə əvəzlədi və bu da tibbi dəlillərdən istifadənin yolunu açdı. Ardıcıl krallar daha sonra məhkəmələrdə cərrahların, həkimlərin və mamaların rolunu qəti şəkildə müəyyənləşdirdilər.\nVideoya baxın: Vücuttaki yanık ve yaralar için krem yapımı (Dekabr 2021).\nCopyright 2021 \_ Son Orta əsrlərdə Cocentaina'daki (Valensiya Krallığı) cinayət məhkəməsində və ya ədalətdəki yaraların ekspertizası...


issdən tutula bilməyən qırmızı spritesin ələ keçirilməsi | torpaq"\nISS -dən əldə edilə bilməyən qırmızı spritlər\nŞimali Meksikanın şimal -qərbində bir göy gurultusunun üstündə ildırım spriti və ya qırmızı sprite. Sprite, Missuri və ya İllinoysdan yüksək olan 2200 kilometr (1400 mil) məsafədə idi. Texasın Dallas şəhərinin işıqları ön planda görünür. Sprite, yüksələn bir ayın yaxınlığında, yaşıl rəngli hava işığı təbəqəsinə qədər vurur. Beynəlxalq Kosmik Stansiyadan alınan görüntü, 10 Avqust 2015.\nGüclü göy gurultulu fırtınalar zamanı buludun altından şimşək çaxdığını gördünüz. Ancaq eyni fırtına buludlarının zirvələrindən nələr gəldiyini görmək üçün yüksəklikdə olmalısınız. Beynəlxalq Avadanlıq Stansiyasında (ISS) olan astronavtlar Meksikanın şimal -qərbindəki fırtınaların üstündəki bu qırmızı spritləri - bəzən ildırım spritləri - ələ keçirəndə 10 Avqust 2015 -ci ildə vəziyyət belə idi.\nBudur daha yaxından baxmaq:\nBu səhifədəki ilk fotoşəkil çəkildikdən iki dəqiqə və 58 saniyə sonra, ISS, Meksikanın sahilindəki Acapulco kurortunun üstündə olduğu üçün, ekipaj, parlaq bir ağ göy gurultusu və şimşək axınının üzərində başqa bir qırmızı sprite (aşağıya baxın) sənədləşdirdi. El Salvador.\nFırtına qədər qısa məsafə - təxminən 1150 km (710 mil) - sprite detallarını görməyi bir qədər asanlaşdırır. Şəhər işıqları buludların arasında parıldadığı üçün yayılmış sarı rəngdədir.\nQırmızı sprite, El Salvador sahilləri yaxınlığında bir göy gurultusunun üstündə. Beynəlxalq Kosmik Stansiyadan alınan görüntü, 10 Avqust 2015.\nBu fotoşəkillər sprite -nin meyllərinin Yer səthindən 100 kilometr yüksəkliyə çatdığını göstərir.NASA deyir:\nSprites əsas elektrik boşalmalarıdır, lakin adi mənada ildırım deyillər. Bunun əvəzinə, göy gurultusu altında gördüyümüz son dərəcə isti şimşək istiliyi olmadan soyuq bir plazma fenomeni. Qırmızı sprites daha çox floresan borunun axmasına bənzəyir. Sprite enerjisinin partlayışlarının ən böyük göy gurultulu hadisələr zamanı meydana gəldiyi düşünülür. İlk dəfə 1989 -cu ildə çəkiliblər.\nAstronavt fotoşəkilləri ISS044-E-45553 və ISS044-E-45576, 10 Avqust 2015-ci ildə, 28 millimetrlik lens istifadə edən Nikon D4 rəqəmsal kamerası ilə əldə edilmiş və ISS Crew Earth Müşahidə Obyekti və Yer Elm və Uzaqdan Algılama ilə təmin edilmişdir. Bölmə, Johnson Kosmos Mərkəzi. Görüntülər Expedition 44 ekipaj üzvü tərəfindən çəkilib. Kontrastı yaxşılaşdırmaq üçün şəkillər kəsilmiş və təkmilləşdirilmiş, lens artefaktları silinmişdir.\nNiyə sprites bu qədər çətin olur? Millisekundluq bir zaman dilimində yanıb -sönmələrinə kömək etmir. Ancaq eyni zamanda göy gurultulu fırtınaların üstündədirlər, buna görə də adətən yerdə görünmürlər. Bəzən uzaqdan və ya yüksək dağdan görünürlər. Kosmosdakı astronavtlar şimşək spritlərini görmək üçün də mükəmməl bir yerdir.\nAşağı xətt: Beynəlxalq Avstriya Stansiyasında astronavtlar tərəfindən 10 avqustda çəkilən qırmızı spritlərin (bəzən ildırım spritləri adlanan) iki fotoşəkili.\nMars və tam məhsul ayı üçün baxın


Avropa qışda donacaq? - TƏHLİL » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAvropa qışda donacaq? - TƏHLİL\n16 Oktyabr 2021, 10:30 328\nPutin Qərbi qaz tələsinə salmağa müvəffəq olub\nAvropanın problemləri səngimək bilmir. Bir problemi həll etməmiş digəri başının üstünü kəsdirir. Bu dəfə "Köhnə dünya"nın enerji təchizatı ilə bağlı problemi yaranıb. Əslində isə Avropanın enerji böhranı ilə üzləşəcəyi illər öncədən proqnozlaşdırılırdı. Avropanın bir çox ölkələri qaz idxalında şaxələnmə üçün çalışsalar da, sözügedən məsələ vaxtında həllini tapmadı. Bu da indiki gərginliyin yaranmasına gətirib çıxardı. Bir sözlə, qazın qiymətinə görə bütün Avropa iqtisadiyyatı, az qala çökmək təhlükəsi altındadır.\nProqnoz belədir ki...\nÖtən ay Avropa birjalarında qaz fyüçerslərinin qiyməti hər min kubmetr üçün 660 dollar olduğu halda, keçən həftə 970 dollara çatıb ki, bu da görünməmiş bir həddir. Yeraltı qaz anbarlarında də vəziyyət qənaətbəxş deyil. Oktyabr ayı olmasına baxmayaraq, bu, həddindən artıq aşağı səviyyə qəbul edilir. Yeraltı qaz anbarlarına qaz, əsasən, yay fəslində doldurulur. Qışda tələbat pik həddə çatdığı zaman yeraltı qaz anbarlarından istifadə olunur. Avropanın əsas problemlərindən biri də İttifaqa daxil olan ölkələrin hasilatının kəskin azalmasıdır. Hazırda Avropanın elə bir ölkəsi yoxdur ki, onun hasilatında artım qeydə alınsın. Proqnoz belədir ki, 2022-ci ilin ortalarına doğru Avropanın ən böyük təbii qaz yatağı olan "Groningen”də hasilat tamamilə dayana bilər. Avropanın elektrik istehsalının 24 faizini məhz qazın təşkil etdiyini nəzərə alaraq, qiymətlərin artması, elektrik enerjisinin qiymətlərini tarixdə ən yüksək səviyyəyə qaldırıb.\nGünahkar Avropanın özüdür?\nBəziləri ilk gündən artımı Rusiya ilə bağlasalar da, artıq bu iddia Qərbin özü tərəfindən də təkzib olunur. "Linde Engineering” şirkətinin rəhbəri Yurqen Noviçki rəsmən bəyan edib ki, Avropada qaz böhranın səbəbini elə Avropanın özündə axtarmaq gərəkdir. Səbəblər sırasında isə ilk növbədə qazın nəqlini vaxtında çatdıra bilməmək, lokdaundan sonra tələbin təklifi keçdiyini nəzərə almamaq və s. göstərilib. Qərb ekspertləri hesablayıblar ki, 2020-ci ildə koronavirus pandemiyası fonunda qlobal iqtisadiyyat 4 faiz aşağı düşüb. Bu il isə dünya iqtisadiyyatının bərpa olunması, məhdudiyyətlərin qaldırılması fonunda iqtisadiyyatın müxtəlif sahələrində, o cümlədən enerji sektorunda müsbət tendensiya müşahidə edilib. Bu da enerjiyə tələbatı artırıb. Hətta analitiklər bu il rekord həcmdə - 6 faizlik artım proqnozlaşdırırlar. Bu da qaza olan tələbatı ilin sonuna kimi 4 faizə qədər artıracaq.\n"Şimal axını-2" işə düşən kimi...\nHazırda Avropaya əsas qaz tədarükçüsü "Qazprom”dur. İqtisadi ekspert Viktoriya Voytsitskaya hesab edir ki, "qaz monopolisti” Avropanın diz üstə "süründüyü" anı gözləyir. Qalmaqallı "Şimal axını-2" qaz kəmərinin işə salınması halında, belə bir ssenari mümkündür. Analitiklər deyirlər ki, Rusiya Qərbi şantaj edir. Vladimir Putin açıq şəkildə deyir ki, Avropada qiymətlər "Şimal axını-2" qaz kəməri işə düşən kimi sabitləşəcək.\nİtirən Ukrayna oldu\nArtıq Rusiya qazını Baltik dənizinin dibi ilə Almaniyaya nəql edəcək "Şimal Axını-2” kəmərinə qazın doldurulmasına başlanıb. İsveçrədə mənzillənən və Rusiyanın "Qazprom” şirkətinin törəməsi olan "Nord Stream 2 AG” şirkəti bildirib ki, kəmər tədricən qazla doldurulacaq. "Şimal Axını-2" kəmərinin istifadəyə verilməsi Avropanın kəskin qaz çatışmazlığı ilə üzləşdiyi bir dövrə təsadüf edir. Almaniya mediası bildirir ki, qazın verilməsinə artıq bu ay başlana bilər. "Şimal Axını-2" Rusiya qazının ənənəvi tranziti olan Ukraynadan yan keçir. Kiyev və bir sıra Qərb ölkələri bu kəmərin tikintisinə qarşı idi. Kəmərin tikintisi Ukraynanı ildə 2 milyard dollar tranzit gəlirlərindən məhrum edəcək. Tam istismara verildikdən sonra bu kəmər vasitəsilə Avropa bazarına ildə 55 milyard kubmetr qaz nəql olunacaq.\nAzərbaycana sərf edirmi?\nBəs belə bir durum Azərbaycana sərf edirmi? Əlbəttə, əlverişli hesab edilə bilər. Proqnozlar göstərir ki, qış sərt keçərsə, Avropada təbii qazın 1000 kubmetri hətta 1500 dolları keçə bilər. İnkişaf etmiş ölkələrin, o cümlədən Avropa dövlətlərinin təbii qaz istehlakını yaxın 10 ildə ən azı 15 faiz artıracağı gözlənilir. Bu isə mühüm qaz təminatçılarından biri kimi Azərbaycanın Avropanın enerji bazarında mövqeyinin daha güclü hala gəlməsini şərtləndirir. İlk növbədə o baxımdan ki, Azərbaycan qazı Avropa üçün yeni, etibarlı və uzunmüddətli mənbə hesab edilir. Bu kontekstdə ötən ilin sonunda tam istifadəyə verilmiş "Cənub Qaz Dəhlizi”ni xüsusi qeyd etmək olar.\nTANAP və TAP-ın əhəmiyyəti artacaq\nHazırda Azərbaycan Avropanın enerji təhlükəsizliyinə töhfə verən ölkələrdən biri hesab edilir. 2,6 trilyon kubmetr təsdiqlənmiş qaz ehtiyatı olan və müvafiq ixrac infrastrukturuna malik Azərbaycan Avropa üçün etibarlı və uzunmüddətli enerji tərəfdaşıdır. "Cənub Qaz Dəhlizi”nin əsas seqmentlərindən biri olan TAP vasitəsilə ildə 8 milyard kubmetr qazın İtaliyaya, qalan 2 milyard kubmetr qazın isə Yunanıstan və Bolqarıstana nəql olunacağı nəzərdə tutulur. Lakin sonradan bu həcmlər artacaq və artıq bir sıra digər Avropa ölkələrinə də Azərbaycan qazı nəql ediləcək.\nAvropadakı qaz böhranı Cənub Qaz Dəhlizinin nə qədər uzaqgörən bir layihə, Azərbaycanın onu reallaşdırmaq üçün çəkdiyi bütün əziyyətlərin səmərəli olduğunu bir daha sübuta yetirir. Halbuki, bir vaxtlar ona çəkilən xərclər səmərəsiz hesab edilirdi. Beləliklə də, Avropadakı qiymət artımları gələcəkdə Azərbaycanın TANAP və TAP kimi strateji layihələrinin əhəmiyyətini daha da böyüdür.\nNeftin qiymətində “təhlükəsiz dəhliz” - ŞƏRH\nDövlət sektorunda maaşlar artacaq, bəs özəl müəssisələr? - ARAŞDIRMA\nAzərbaycanın müstəqillik tarixinin ən böyük büdcəsi - ŞƏRH\nGəlirsiz əmanət - ŞƏRH


Elmi seminar 2014-09-05 22:00:00 / ELMİ İCLASLAR\nSentyabrın 3-də Coğrafiya İnstitutunun Elmi seminarı keçirildi.\nİlk əvvəl institutun Landşaftşünaslıq və landşaft planlaşdırılması şöbəsinin bu yaxınlarda dünyasını dəyişmiş aparıcı elmi işçisi, coğrafiya üzrə fəlsəfə doktoru, Əməkdar elm xadimi Mikayılov Almas Abdu oğlunun xatirəsi 1 dəqiqəlik sükutla yad edildi.\nSonra İnstitut rəhbərliyi və əməkdaşları Dissertasiya şurasının elmi katibi, baş elmi işçi, c.ü. f.d., dosent Məhərrəm Həsənovu 60 illik yubileyi münasibətilə təbrik etdilər. Bu münasibətlə çıxış edən iş yoldaşları Məhərrəm müəllimin yüksək insani keyfiyyətlərindən söz açaraq onu alicənab, təmkinli, əsl ziyalı, yaxşı yoldaş, dəyərli tədqiqatçı-alim kimi qiymətləndirdilər, ona can sağlığı, böyük uğurlar arzu etdilər.\nNövbəti məsələ Beynəlxalq Elmlər Akademiyası Assosiasiyasının Fundamental Coğrafi Problemlər üzrə Birləşmiş Elmi Şurası və REA Fundamental Coğrafi Problemlər üzrə Birləşmiş Şuranın “Xəzər dənizi regionunun coğrafi problemləri və ərazinin dayanıqlı inkişafına nail olmanın yolları” mövzusunda keçiriləcək XVIII birgə sessiyasına hazırlıqla əlaqədar idi. Akademik R.Məmmədov bu barədə məlumat verdi, sessiyanın proqramı ilə işçiləri tanış etdi.\n“Azərbaycanın coğrafiyası” 3-cildliyinin çapa hazırlığıının müzakirəsi zamanı AMEA-nın müxbir üzvü, professor Elbrus Əlizadə, c.e.d. Xalid Tanrıverdiyev, c.e.d. Rəna Qaşqay və c.ü.f.d. Məhərrəm Həsənovdan ibarət redaksiya heyəti təsdiq olundu. Kitabın qısa müddətdə çapa hazırlanması qərara alındı.\nSonra İnstitut əməkdaşları – elmi işlər üzrə direktor müavini, AMEA-nın müxbir üzvü Elbrus Əlizadə və c.ü.f.d., dosent İrina Kuçinskayanın Polşaının Krakov şəhərində Beynəlxalq Coğrafiya İttifaqının təşkil etdiyi konfransda iştiraklarının nəticələri haqqında E.Əlizadənin məruzəsi dinlənildi.\nCoğrafiya İnstitutunun 70 illik yubileyinə hazırlıqla əlaqədar məsələyə baxıldı. Bu məsələ ilə bağlı institutun direktoru, akademik Ramiz Məmmədovun müəllifliyi ilə hazırlanıb çap edilmiş məlumat kitabçası (ingilis dilində) və qovluq seminar iştirakçılarına nümayiş etdirildi.\nUkrayna Milli Elmlər Akademiyasının akademiki, Beynəlxalq Elmlər Akademiyası Assosiasiyasının Fundamental Coğrafi Problemlər üzrə Birləşmiş Elmi Şurasının sədr müavini L.Q.Rudenkonun Ukraynada baş verən məlum hadisələrlə bağlı BEAA-nın XVIII sessiyasına ünvanlandığı müraciəti oxundu.\nBununla da Elmi seminar öz işini yekunlaşdırdı.


30 İyun 2012 09:00\nErməni silahlı bölmələri dünən və bu gecə Füzuli rayonunun Aşağı Seyidəhmədli; Tərtər rayonunun Seysulan kəndləri yaxınlığında və Gədəbəy rayonunun ərazisindəki adsız yüksəkliklərdə yerləşən mövqelərdən atəşkəs rejimini pozublar.\n29 İyun 2012 09:00\nErməni silahlı bölmələri dünən və bu gecə Füzuli rayonunun Horadiz, Aşağı Seyidəhmədli; Ağdam rayonunun Şıxlar, Cəvahirli; Tərtər rayonunun Yarımca, Nəmirli; Xocavənd və Daşkəsən rayonlarının ərazisindəki adsız yüksəkliklərdə yerləşən mövqelərdən atəşkəs rejimini pozublar.\n28 İyun 2012 09:00\nErməni silahlı bölmələri dünən və bu gecə Ermənistan Respublikasının İcevan rayonunun Berkaber; işğal olunmuş Füzuli rayonunun Aşağı Əbdülrəhmanlı; Ağdam rayonunun Baş Qərvənd, Cəvahirli və Şurabad; Xocavənd rayonunun Kuropatkino kəndləri yaxınlığında, Goranboy və Daşkəsən rayonlarının ərazisindəki adsız yüksəkliklərdə yerləşən mövqelərdən atəşkəs rejimini pozublar.\n27 İyun 2012 09:00\nErməni silahlı bölmələri dünən və bu gecə Ermənistan Respublikasının Noyenberyan rayonunun Barekamavan və Berdavan; İcevan rayonunun Berkaber; Berd rayonunun ərazisindəki adsız yüksəkliklərdən; işğal olunmuş Ağdam rayonunun Şıxlar, Cəvahirli, Şirvanlı və Kəngərli; Füzuli rayonunun Qaraxanbəyli, Aşağı Seyidəhmədli və Horadiz; Xocavənd rayonunun Kuropatkino kəndləri yaxınlığında və Cəbrayıl rayonunun ərazisindəki adsız yüksəkliklərdə yerləşən mövqelərdən atəşkəs rejimini pozublar.\n25 İyun 2012 09:00\nErməni silahlı bölmələri dünən və bu gecə Ermənistan Respublikasının Noyenberyan rayonunun Barekamavan, işğal olunmuş Ağdam rayonunun Baş Qərvənd, Yusifcanlı, Şıxlar, Cəvahirli, Cəbrayıl rayonunun Mehdili, Tərtər rayonunun Göyarx kəndləri yaxınlığında və Goranboy rayonunun ərazisindəki adsız yüksəkliklərdə yerləşən mövqelərdən atəşkəs rejimini pozublar.\n23 İyun 2012 09:00\nErməni silahlı bölmələri dünən və bu gecə Ermənistan Respublikasının Noyenberyan rayonunun Berdavan, işğal olunmuş Ağdam rayonunun Yusifcanlı, Mərzili, Füzuli rayonunun Aşağı Əbdülrəhmanlı, Qorqan, Tərtər rayonunun Qızıloba, Göyarx kəndləri yaxınlığında və adsız yüksəkliklərdə, Goranboy, Xocavənd rayonlarının ərazisindəki adsız yüksəkliklərdə yerləşən mövqelərdən atəşkəs rejimini pozublar.\n22 İyun 2012 09:00\nErməni silahlı bölmələri dünən və bu gecə Goranboy rayonunun Tapqaraqoyunlu, Xocavənd rayonunun Kuropatkino, Tərtər rayonunun Qızıloba, Cəbrayıl rayonunun Mehdili, Füzuli rayonunun Aşağı Seyidəhmədli, Aşağı Əbdülrəhmanlı, Qorqan kəndləri yaxınlığında və adsız yüksəkliklərdə yerləşən mövqelərdən atəşkəs rejimini pozublar.\n21 İyun 2012 09:00\nErməni silahlı bölmələri dünən və bu gecə Ermənistan Respublikasının Noyenberyan rayonunun Voskevan, işğal olunmuş Ağdam rayonunun Kəngərli və Şıxlar, Füzuli rayonunun Aşağı Əbdülrəhmanlı, Qorqan və adsız yüksəkliklərdə yerləşən mövqelərdən atəşkəs rejimini pozublar.\n20 İyun 2012 09:00\nErməni silahlı bölmələri dünən və bu gecə Ermənistan Respublikasının İcevan rayonunun Berkaber və Noyenberyan rayonunun Barekamavan, işğal olunmuş Cəbrayıl rayonunun Mehdili, Tərtər rayonunun Göyarx və Qızıloba, Goranboy rayonunun Gülüstan, Füzuli rayonunun Aşağı Veysəlli və Qaraxanbəyli, Xocavənd rayonunun Kuropatkino kəndləri yaxınlığında və adsız yüksəkliklərdə yerləşən mövqelərdən atəşkəs rejimini pozublar.\n19 İyun 2012 09:00\nErməni silahlı bölmələri dünən və bu gecə Ermənistan Respublikasının İcevan rayonunun Berkaber, işğal olunmuş Ağdam rayonunun Yusifcanlı, Fizuli rayonunun Qorqan, Aşağı Veysəlli, Horadiz, Aşağı Seyidəhmədli, Qaraxanbəyli, Xocavənd rayonunun Kuropatkino, Goranboy rayonunun Tapqaraqoyunlu kəndləri yaxınlığında və adsız yüksəkliklərdə yerləşən mövqelərdən atəşkəs rejimini pozublar.


Göbək əritmək üçün təkliflər » Qadınla.Com - Qadınlar Birİncidir!\nTarix: 6-10-2012, 01:00\nŞərhlər: Baxılıb: 78352\nQarın piylərini əritmək ən çətin pəhriz və məşqləri tələb edən bir əməliyyatlar tələb edir. Buna görə mütləq hər gün nizamlı olaraq idman etməyi laqeyd yanaşmamalısınız. Bu halda yaxşı bir idman müəllimindən kömək almakda lazımlı tabe, eğerki belə bir şansınız yoxsa doğru hərəkət şəkillərini öyrənərək bellirli vaxt aralıqlarında tətbiq edərək qarın yağlarını əritməyə müvəffəqiyyətli ola bilərsiniz. Qarın piylərini əritmək üçün təbii möhkəmlətmə; - 1 Yemək qaşığı limon suyu - 1 Yemək qaşığı susam yağı - 1 Yemək qaşığı bibəriyə yağı - 1 Yemək qaşığı evkalipt yağı Bu 4 məhsulu bir qabın içərisinə qoyub qarışdırın daha sonra qarın kısmınıza yumru bir şəkildə hərəkət etdirərək masaj edin. Göbək eritmek yolları; - Günə az yeməklə başlayın - Davamlı məşq edin - İp atlayabilirsiniz - Kobud duz istifadə edərək duş alın duş alın .Qarın bölgəsinə krem ilə masaj tətbiq edin . Diyet etməyi laqeyd yanaşmayın - Davamlı beyninizi işlədin .Soya südü ilə göbək əridə bilər Düz bir qarnım olsun deyirsinizsə diqqət yetirməniz lazım olan ən əhəmiyyətli xüsusi "qidalanma" mövzusudur. Yağlardan xilas olmağı istəyirsinizsə ilk başda qan şəkərinin səviyyəsini nəzarət etməniz lazımlıdır. Kalori miqdarını təyin etməniz lazımdır gündə cəmi neçə kalori tüketiyosunuz nə qədər zülal, karbohidrat və yağ istehlak etdiyinizin təyin etməli buna görə qida qəbul etməlisiniz. loading... 40\nQarın əritmək istəyənlərə xüsusi məsləhətlər


Köçkün: 'Hökumət Pirsaatdakı 40 ailəni unudub'\n2022, 18 May, çərşənbə, Bakı vaxtı 08:25\nKöçkünlərin məskunlaşdığı hərbi şəhərcik\n«Binanın bir tərəfi dağıldı, dağılan yerdən adamları köçürdülər bu biri tərəfinə... Əslində, köçürülən yer də dağılmaq üzrədir. İnsanların həyatı ilə oynayırlar. Qışda zülmətdə, soyuqda otururuq, yayda ilanlarla mübarizə aparırıq. Sanki hökumət bu 40 ailəni tamam unudub».\nBunu AzadlıqRadiosuna Qaradağ rayonu, Pirsaat qəsəbəsindəki hərbi şəhərcikdə məskunlaşmış köçkünlər deyir.\nŞəhərcikdə Sovet vaxtından qalma, dağılmaq üzrə olan iki- və üçmərtəbəli altı bina var. Hərəsində də 4-5 köçkün ailəsi yaşayır. Burada, əsasən, Ağdam, Füzuli, Zəngilan, Laçın köçkünləri məskunlaşıb. Əvvəllər sayı 100-ü ötən ailələrdən indi vur-tut 40 ailə qalıb.\nKöçkün Əli Bayramov deyir, adamı, imkanı olan köçkünlər çoxdan buranı tərk ediblər:\n«Kanalizasiya sistemi yoxdur. Su xətləri çürüyüb, çoxdandır su gəlmir, içməli suyu maşınla alırıq. Demək olar ki, bütün qışı işıq yanmır. Köhnə rus binalarıdır, dam örtüyü pis vəziyyətdədir, yağış suları yuxarı mərtəbələrdəki evlərə dolur, oradan da aşağı mərtəbələrdəki mənzillərə süzülür. Qaz yoxdur, qaz balonu istifadə edirik. Bu dəqiqə ilan, qurbağa əlindən tərpənmək olmur. Addımbaşı ilan öldürürük. Bir sözlə, zülm çəkirik».\n«YENİ NƏSİL XƏSTƏ DOĞULUR»\nƏ.Bayramov deyir, binalar qəzalıdır və bir gün hamı bu binaların altında qalacaq:\n«Burada yeni nəsil xəstə doğulur, xəstə böyüyür. Problemimizi yuxarılara çatdıra bilmirik. Hərbi şəhərcik olduğuna görə qapıda əsgərlər dayanır, bura güzəranımızı çəkməyə gələn jurnalistləri içəri buraxmırlar».\n«Qaçqınkom»dan «Qaynar xətt»ə bildirilib ki, inşa olunan yeni qaçqın şəhərciklərinə yataqxanalardan köçürülmələr nəzərdə tutulub. Ola bilsin ki, həmin vaxt hərbi şəhərciklərdəki qəzalı binalardan da köçürülmələr baş tutsun.


İngilislərin puça çıxmış Bakı planı: London derbisinin Azərbaycan üçün önəmi » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n29 may günü bütün dünyanın və Avropanın diqqəti növbəti dəfə Bakıda olacaq.\nAvropanın ikinci ən böyük futbol turniri olan Avroliqanın finalı paytaxtımızda baş tutacaq.\nBu turnirin nə qədər önəmli olduğu futbol izləyən hər kəsə bəllidir.\nAdicə bir misal çəkə bilərəm ki, qardaş Türkiyənin futbol sahəsində ən böyük uğuru "Qalatasaray"ın UEFA kubokuna sahib olmasıdır. Cim-Bom 2000-ci ildə finalda "Arsenal"ı məğlub edərək, kuboku qaldırmışdı. "Arsenal"dan söz düşmüşkən qeyd etməliyəm ki, Bakı finalı londonlular üçün həyatı önəm daşıyır. Belə ki, Premyer Liqada uğursuz mövsüm keçirən və 5-ci yeri tutan "Arsenal" Bakıya tam heyətlə gəlmək istəyir və bu onların doğal haqqıdır. Erməni futbolçu Mxitaryan ətrafında şou yaradılması və guya onun Bakıya buraxılmaması iddiası da tamamilə yalandır. Əgər baş məşqçi istəsə, Henrik Bakıya gələcək və meydana çıxacaq. Rəsmi Bakı onun və bütün futbolçuların təhlükəsizliyinə təminat verib.\nBu yerdə istərdim ki, Bakı finalının Londonlular üçun önəmi haqda danışım:\n- "Ağ-qırmızılar" bu günə qədər bir dəfə də olsun Çempionlar Liqasının və ya Avroliqanın qalibi olmayıb. Bakıda qazanılacaq kubok "Arsenal" üçün ilk olacaq.\n- "Arsenal" bu il Premyer Liqada 5-ci yeri tutub və gələn il üçün Çempionlar Liqasına vəsiqə qazana bilməyib. Bakıda qazanılacaq qələbə ilə onlar ÇL-a da vəsiqəni təmin edəcəklər.\n- Baş məşqçi Emeri üçün Bakı finalı çox önəmlidir. Arsen Vengerden sonra kluba gələn Emeri Bakıda kubok qazansa, klubun tarixinə düşəcək və bir növ Arsen Vengerin yoxluğunu hiss etdirməyəcək.\n- "Arsenal" və "Çelsi" bu günə qədər 1 dəfə Bakı Olimpiya Stadionunda matç keçiriblər və istər futbolçular, istərsə də məşqçilər Bakımız haqda yalnız xoş sözlər deyiblər. "Liverpul"un baş məşqçisi Klopp kimi qeybət ardınca qaçmayıblar. Bu səbəbdən də Bakı hər iki klub üçün əlverişli şəhərdir və burada problemlə qarşılaşmaq ehtimalları yoxdur.\n- Uğursuz mövsüm keçirən və kubok qazana bilməyən "Çelsi" üçün də Bakı finalı həyati önəm daşıyır. Çətin ki, azarkeşlər Abramoviçin komandasının "Arsenal"a məğlubiyyətini həzm edə bilsin. Bu həm də dünyaşöhrətli futbolçu Eden Hazardın "Çelsi" forması ilə son oyunu ola bilər. Eden də klubu kubokla tərk etmək üçün əlindən və ayağından gələn hər şey edəcək.\nAvroliqanın finalının Azərbaycan üçün önəmi:\n- Bu yerdə qeyd edim ki, Azərbaycan ingilislərə doğma ölkədir. Çünki İngiltərə futbol tarixinin ən böyük uğuru həmyerlimiz Tofiq Bəhramovla bağlıdır. Məhz Bəhramovun verdiyi qərar nəticəsində İngiltərə Almaniyanı məğlub etmiş və dünya kubokuna sahib çıxmışdır.\n- Azərbaycan həm də beynəlxalq yarışları ən yüksək səviyyədə keçirən ölkə kimi tanınır. Paytaxtımızda 2012-ci ildə "Eurovision", 2015-ci ildə "Avropa Oyunları", 2016-ci ildə İslam Həmrəylik Oyunları, Formula-1 yarışları uğurla baş tutub.\n- Bakıda eyni zamanda turistlər üçün ən lüks otellər və ən ucuz hostellər də fəaliyyət göstərir ki, bu da onların paytaxtımızda rahat şəkildə qalmaları üçündür.\n- Erməni futbolçu Henrik Mxitaryanın da Bakıya gəlişində bir problem yoxdur. Bundan öncəki beynəlxalq yarışlarda erməni idmançılar dəfələrlə paytaxtımıza gəlib və heç bir neqativ halla rastlaşmayıb.\n- Henrik özü də Azərbaycan futboluna və xalqına yaxşı bələddir. Belə ki, "Borussiya Dortmund"da oynayarkən "Qəbələ" ilə eyni qrupda, "Arsenal"da isə "Qarabağ"la eyni qrupda yer alıblar və Henrikin komanda yoldaşları da heç bir narazılıq bildirməyib.\n- Azərbaycan təkcə Henrikin deyil eyni zamanda ölkəyə gələcək turistlərin də təhlükəsizliyinə zəmanət verib. Hər kəsə bəllidir ki, ingilis futbolsevərlər dünyada ən çılğın və ən davakar azarkeş kimi tanınır. "Çelsi" və "Arsenal" klubları da əzəli və əbədi rəqib kimi bilinir. Belə olan təqdirdə bu təminata görə ingilislər yalnız və yalnız Azərbaycana minnətdar olmalıdır.\n- Final günü Bakıya minlərlə turist təşrif buyuracaq. Onlar təkcə London derbisindən deyil, həm də Bakımızın gözəlliyindən həzz ala biləcəklər.\nSon olaraq isə əminliklə deyə bilərəm ki, Azərbaycan bu sınaqdan da üzüağ çıxacaq. Qərb dairələrinin qısqanclığı və Azərbaycanı gözügötürməməyi ilk dəfə deyil ki, olur. Onlar Avropanın ən nəhəng klublarının Bakıda üz-üzə gəlməsini həzm edə bilmir. Azərbaycan isə növbəti dəfə dünyanın diqqətini özünə cəlb edəcəyi günü gözləyir. 29 may dünya təkcə London derbisini izləməyəcək, həm də Bakının gğzəlliyini, müasirliyini, qonaqpərvərliyini öz gözləri ilə görəcək.\nSonda isə dünyanın ən məşhur idman karikatura ustası olan Omar Momanin Bakı finalı da karikaturasını təqdim edirəm:\nQulu Məhərrəmlinin “peşıkarlıq” və “dürüstlük” formulunun təzadları\n10 illik vahimə, maşında doğranan körpələr, qatil sevgililərin sonu – Səbuhi Məmmədli yazır


Ümumdünya Humanitar Yardım Günü: qeyd etmə və düşünmə günü (FOTO)\nCəmiyyət 18 Avqust 2016 16:02 (UTC+04:00)\nHazırda qlobal humanitar yardım tələbatları II Dünya Müharibəsindən bəri rekord həddə çatıb. Belə ki, dünyada 130 milyon insan humanitar yardımlardan və humanitar yardım işçilərinin həmin yardımları çatdırmaq səylərindən asılıdır.\nÜmumdünya Humanitar Yardım Günü Bağdadda 2003-cü ildə BMT Baş katibinin İraqdakı xüsusi nümayəndəsi Serjiu Vieyra di Mellu (Sergio Vieira de Mello) da daxil olmaqla 22 nəfərin həyatı bahasına başa gəlmiş BMT-nin humanitar yardım missiyasının bombalanmasının altıncı ildönümündə – 2009-cu ildə təsis edilib\nHumanitar yardım işçiləri vəzifələrini yerinə yetirərkən həlak olduqda biz hamımız üzülür, oğurlanmış insanlar yenidən azadlıqlarına qovuşduqda isə sevinirik. Lakin çox zaman biz anlaya bilmirik ki, nəyə görə humanitar yardım işçiləri həll etməyə çalışdıqları problemlərin qurbanı olurlar? Nəyə görə humanitar yardım işçiləri getdikcə daha çox hallarda zorakılıqların və qətllərin hədəfinə çevrilirlər? Humanitar yardım işçilərinin məhz özlərini bu işə həsr edən və yalnız mülki əhalinin iztirablarını yüngülləşdirmək barədə düşünən insanlar kimi tanınmasını təmin etmək üçün nə etmək olar?\nHumanitar yardım işi aşağıdakı sadə və fundamental prinsiplərə əsaslanır: insanların həyatının xilas edilməsini və insan iztirablarının aşkarlandığı hər bir yerdə ilk növbədə bu iztirabları aradan qaldırmağı tələb edən humanizm prinsipi; istənilən hərbi əməliyyatlar zamanı tərəflərdən heç birinin tərəfini tutmamağı nəzərdə tutan neytrallıq prinsipi; humanitar yardım fəaliyyətinin yalnız tələbatlara və ilk növbədə təxirəsalınmaz tələbatlara əsaslanmasını və hər hansı növ ayrı-seçkilik qoyulmadan çatdırılmasını nəzərdə tutan qərəzsizlik prinsipi; və humanitar yardım fəaliyyətinin hər hansı digər qeyri-humanitar subyektlərin siyasi, iqtisadi, hərbi və ya digər məqsədlərindən asılı olmamasını nəzərdə tutan müstəqillik prinsipi.\nBu prinsiplər mühüm praktiki əhəmiyyətə malikdir: birincisi, onlara riayət edilməsi humanitar yardım işçilərini tanımağa və münaqişə iştirakçılarından fərqləndirməyə imkan verir və ikincisi və ən önəmlisi, onların təhlükəsizliyini təmin edir.\nAmma bunlar kifayət etmir və hər il bir çox humanitar yardım işçilərinin sadəcə olaraq öz işlərini yerinə yetirməsi həyatları bahasına başa gəlir.\nHumanitar yardım işçiləri hamının sağ qalmaq uğrunda apardığı amansız mübarizənin təsirinə məruz qalır və çox zaman ən zəif şübhə ucbatından "əks tərəfin mövqeyində duran" və ya neytrallıqlarını itirən şəxslər hesab olunurlar. Onlar çıxılmaz vəziyyətlərdə "ildırım zərbəsini qəbul edən sipərə" çevrilir, habelə çalışdıqları yerlərdən çox-çox uzaqlarda oynanılan siyasi oyunların "qurbanlıq keçilərinə" çevrilirlər. Humanitar yardım işçilərinə hücumlar siyasi imarıcların çatdırılması, maddi mənfəət əldə edilməsi, yaxud sadəcə olaraq müəyyən yerli mübahisədə mövqeyin bəyan edilməsi üsuluna çevrilir. Münaqişə tərəfi olan dövlətlər humanitar yardım işçilərinin neytral tərəf statusunu tanımalı, onların təhlükəsizliyini prioritet hesab etməli və təmin etməlidirlər.\nFurio De Angelis Birləşmiş Millətlər Təşkilatının Qaçqınlar üzrə Ali Komissarlığının (BMTQAK) Azərbaycandakı Nümayəndəsidir. BMT QAK BMT-nin qaçqınların işləri və qlobal didərginlik məsələləri üzrə qlobal orqanıdır. BMT QAK 1993-cü ildən Azərbaycanda mühüm humanitar yardım funksiyasını yerinə yetirir və məcburi köçkünlərin təxirəsalınmaz humanitar yardım ehtiyaclarının ödənilməsində və onların yaşayış şəraitinin və iqtisadi perspektivlərinin yaxşılaşdırılmasında hökumətə aktiv surətdə yardım göstərmiş bütün humanitar yardım işçilərinə minnətdarlıq edir.


Selim Müslümov sığorta ödenişlerinin verilme şertlerini açıqladı - Azadliq Xeber\nSelim Müslümov sığorta ödenişlerinin verilme şertlerini açıqladı\nSəlim Müslümov sığorta ödənişlərinin verilmə şərtlərini açıqladı\n13:38 xeber – Günəşli yatağındakı qəzada həlak olan neftçilərə sığorta ödənişi 26 min manat və 92 min manat arasında dəyişəcək.\nBunu ANS-ə ekskuliziv açıqlamasında Əmək və Əhalinin Sosial Müdafiəsi naziri Səlim Müslimov deyib. Həmçinin nazir ödənişlərin kimlərə hansı şərtlər daxilində verilməsi mələsinə də aydınlıq gətirib.\nNazir qeyd edib ki, neftçilərin ailələrinə ödəniləcək sığorta ödənişlərinin verilməsi üçün işlər yekunlaşmaq üzrədir. Artıq onların ölümlərini təsdiq edən sənədlər hazırdır və təhqiqat işləri də başa çatmaq üzrədir. Bu ayın sonuna qədər sığorta şirkətləri, sığorta ödənişlərini həyata keçirəcək.\nAparılan hesablamalara görə, təqribi sığorta ödənişi 26 min-dən 92min – manat arasında dəyişəcək. İtkin düşənlərlə bağlı qərar isə yalnız məhkəmənin verəcəyi hökümdən sonra məlum olacaq.\nSəlim Müslümov onu da qeyd edib ki, dekabrın 4-dən sonra 6 ay keçir. Əgər 6 aydan sonra neftçilər tapılmasa onlar məhkəmə qərarı ilə itkin kimi adlandırılır. Bu qərar isə həm sığorta şirkətinə, həm də ƏSSM-ə göndərilir:\n“Yox əgər sağ tapılarsa, ya da cəsədi aşkarlansa yenə təhqiqat işləri aparılacaq. Bundan sonra sığorta şirkətləri həmin pulu hesablayacaq”.\nQeyd edək ki, 10 -cu platformada baş verən yanğın nəticəsində 10 nəfər həlak olmuş, 20 nəfər isə itkin düşmüş sayılır. İtkin düşənlərin axtarışları isə hələ də davam etdirilir.


Niyə qadınlar? - 7Times.Az – Son Xəbərlər, Dünya Xəbərləri və Multimedia\nSevgi romanlarında diqqətimi çəkən bir məqam var. Belə ki, əksər sevgi romanlarında qadın qəhrəmanların kişilərdən daha tez öldüyünü görürük. Düzdür, bu mövzuda konkret statistika demək mümkün deyil. Hər əsərin öz süjet xətti necə deyərlər ölən və öldürəni var. Ancaq bir çox tanınmış əsərlərdə sözügedən məqama rast gələ bilərik. Görəsən, bunun səbəbi nədir? Süjetin diktəsi yoxsa hansısa qanunauyğunluq? Mövzu ilə bağlı ədəbiyyat adamlarının fikrini öyrəndik.\nBöyük ədəbiyyatda qadınlı-kişili istənilən personajın ölümü sujetə, ümumi ideyaya, kompozisiyaya xidmət edir, yəni bir mənası, əhəmiyyəti var; ikinci sinif ədəbiyyatda isə ölməsi də, qalması da ən yaxşı halda göz yaşı axıtmağa hesablanmış sentimentallıqdır. Məsələn, “Anna Karenina” zatən başdan-sona intihar bədii epikrizi kimi yazılıb, burdakı hər şey Tolstoyun etik məqsədinə xidmət edir. Fikir verin, adi belletristikada, yaxud kassa xarakterli filmlərdə az qala hər döyüş səhnəsində, hər partlayışda minlərlə insan ölür, çünki onlar üçün insan vasitədir.\nDeməzdim ki, əksər sevgi romanlarında qadınlar ölür. Bunun statistikasını aparmaq belə mümkün deyil – kişilər çox ölür, ya qadınlar. Sadəcə, dünya ədəbiyyat tarixində özünə əbədi yer etmiş bir neçə nəhəng əsər var ki, orda qadınlar ölür və bizdə bu təəssüratı yaradır.\nHəmin o adlı-sanlı əsərlərdəki ölənlərə qalanda isə, elə Tolstoyun sözü kifayətdi cavab üçün: “Vallah, mən Anna Kareninanı öldürmək istəmirdim, o özü özünü qatarın altına atdı”.\nYəni bu, nə qanunauyğunluqdu, nə süjetin diktaturası. Hər şey müəllifin ideyasından asılıdır. İdeya tələb edir, kimsə ölür, kimsə qalır.\nXVII əsrdə Avropada başlayan maarifçilik hərəkatının diqtəsi ilə ağlın sənət, yaradıcılıq üzərində hegemonluğuna qarşı XVIII əsrdə romantizm üsyanı bayrağını qaldırdı. Durantın Russo haqqında dediyi sözlərlə təsvir etsək, bu əsrdə Avropa burjuası Russonun sentimentallığının göz yaşları ilə islandı. Romantizm dövründən başlayaraq roman qəhrəmanları bir-birinin ardınca intihar etdilər, intihar etməyə cəsarəti olmayanları da yazıcılar bir bəhanə tapıb ölümə göndərdilər. Məqsəd göz yaşlarını ağlın, duyğunu zəkanın tənəsindən, tənqidindən xilas etmək idi. Hətta ilk dəfə roman qəhrəmanlarının ağlına intihar fikrini yeridən Getenin “Gənc Verterin iztirabları”nı oxuyan bir xeyli oxucu özünə qəsd etdiyi üçün bəzi Avropa ölkələri bu kitabı öz torpaqlarında qadağan etdi.\nRussonun XVIII əsr üzərində sentimental təsiri o qədər güclü idi ki, ilk dəfə Russonu oxuyan Kant günlərlə evindən bayıra çıxa bilməyib qonşularını öldüyü şübhəsi ilə qorxutmuşdu. “Xalis Zəkanın Tənqidi”ni də Kant Russonun təsiri ilə yazdı.\nXVIII əsrə qədər roman qəhrəmanları mütləq “ölməlidir” deyə bir ədəbi qayda yox idi. Birdə XX əsrdə bu romantizm ənənəsi aradan qaldırıldı. İllah da oxucuları ağladacağam deyə yazıcıların qəhrəmanları “öldürməsi” bayağılıq kimi qiymətləndirildi. XX əsr romanları üçün ölüm deyil, yara və ağrı aktual idi ki, bu da iki dünya müharibəsinin insanlığa vurduğu psixoloji zərbənin nəticəsi idi. XX əsrdə ölüm artıq adiləşib, ucuzlaşmışdı.\nBəzən süjeti tam görə bilirsən. Oturub yazırsan, sonra mətn səni ayrı yerlərə aparır. Özümdə bu hallar olub deyə təcrübədən çıxış edib deyirəm. Yəni süjet yazıçının həm öz əlindədir, həm də yox. Yazdıqca dəyişən bir şeydir. Özündən asılı olmur bəzən. Bir də mən yazıçının hansısa məqsədlə nəyisə yazmağını qəbul etmirəm. Tolstoy Anna Kareninanı bir qəzetdə qadının xəyanət xəbərini oxuyarkən yazmağa qərar verib. Hansısa bir xəbər yaxud bir əhvalat sənə bir roman yazdıra bilər. Sonra isə o romanın əslində o xəbərə, o əhvalata aid olmadığını görərsən.\nƏn məşhur misalı çəkim. Don Kixot. Servantesin dayısı olub. Hətta özü də romandan xəbər tutub. Servantesin məqsədi o vaxt yayılmış cəfəng cəngavərlik romanını ifşa etmək idi. Ancaq Don Kixot müəllifi dünyanı xilas etmək istəyən humanist düşüncəli bir insanın yanına apardı.\n03, İyul - 06:3017\n03, İyul - 08:2314\n03, İyul - 07:2913\n30, İyun - 12:353513\n01, İyul - 11:181822\n29, İyun - 19:061399


Səfir: "Azərbaycan xalqının səbri tükənməkdədir"\n"ATƏT Ermənistan-Azərbaycan, Dağlıq Qarabağ münaqişəsinin həllini öz üzərinə götürsə də, hələ də haqq-ədalətin bərpası üçün real addım atmır. ATƏT-də hazırkı situasiyanın həlli üçün dəqiq mexanizm yoxdur".\nMilli.Az xəbər verir ki, Azərbaycanın Ukraynadakı Səfirliyindən Trend-ə verilən məlumata görə, bunu səfir Azər Xudiyev bu ölkənin tanınmış "QORDON" nəşrinə müsahibəsində deyib.\n"600-dən çox insanın, o cümlədən qadın və uşaqların qətlə yetirildiyi Xocalı soyqırımının 25 ili tamam oldu. Qarabağda separatçılıq hərəkatının liderlərindən olmuş Ermənistan prezidenti Serj Sarkisyanın əli dinc azərbaycanlıların qanına batıb. Səfir buna sübut olaraq Sarkisyanın ingilis jurnalisti Tomas de Vala müsahibəsində dediklərini xatırladıb: "Xocalıya qədər Azərbaycan tərəfi elə bilirdi ki, bizimlə zarafat eləmək olar. Onlar elə düşünürdülər ki, ermənilər mülki əhaliyə qarşı əl qaldıracaq insanlar deyil. Biz bu anlayışa (stereotipə) son qoyduq". Belə bir şəxsdən konstruktiv mövqe gözləmək olarmı?"\n"Bu yaxınlarda erməni silahlı birləşmələrinin Füzulinin Alxanlı kəndi istiqamətində açdığı atəş nəticəsində iki yaşlı Zəhra və onun nənəsi həlak olub. Heç kim zamin dura bilməz ki, bu faciə təkrarlanmayacaq. Çünki Ermənistan BMT Təhlükəsizlik Şurasının Azərbaycan torpaqlarının işğaldan azad edilməsinə dair 4 qətnaməsini yerinə yetirmək istəmir və təxribatçı əməllərini davam etdirir".\n12 Dekabr 2017 21:34\n"Mən Tarzanam" - Polisin şəhərdə saxladığı çılpaq şəxs - FOTO\n"Azərbaycan xalqının səbri tükənməkdədir"\nTramp: "ABŞ-ın Şimali Koreyaya qarşı səbri tükənib"\n30 İyun 2017 21:44\nRusiya Türkiyəyə səfir təyin etdi - SUİ-QƏSDDƏN 6 Y SONRA\n19 İyun 2017 14:32